text:
ουρίας, οι αισθητήρες παρακολούθησης των συνθηκών περιβάλλοντος και οι αισθητήρες που χρησιμοποιούνται για την παρακολούθηση της δραστηριότητας δοσολογίας του αντιδραστηρίου, της στάθμης του αντιδραστηρίου ή της κατανάλωσης αντιδραστηρίου.
 9.2.2. Μετρητής βαλβίδων του συστήματος EGR
 9.2.2.1. Ένας ειδικός μετρητής ορίζεται για μια βαλβίδα του συστήματος EGR που υφίσταται παρακώλυση. Ο μετρητής βαλβίδων του συστήματος EGR πρέπει να μετρά τον αριθμό των ωρών λειτουργίας του κινητήρα κατά τις οποίες βεβαιώνεται πως είναι ενεργός οποιοσδήποτε DTC που συνδέεται με βαλβίδα του συστήματος EGR η οποία υφίσταται παρακώλυση.
 9.2.2.2. Λεπτομέρειες για τα κριτήρια και τους μηχανισμούς ενεργοποίησης και απενεργοποίησης του μετρητή βαλβίδων του συστήματος EGR περιγράφονται στο προσάρτημα 2 του παρόντος παραρτήματος.
 9.2.2.3. Οι πληροφορίες σχετικά με τον μετρητή βαλβίδων του συστήματος EGR καθίστανται διαθέσιμες με τυποποιημένο τρόπο σύμφωνα με τις διατάξεις του προσαρτήματος 5 του παρόντος παραρτήματος.
 9.2.3. Μετρητές του συστήματος παρακολούθησης
 9.2.3.1. Ένας συγκεκριμένος μετρητής ορίζεται για καθεμιά από τις αστοχίες παρακολούθησης που εξετάζονται στο στοιχείο β) του σημείου 9.1. Οι μετρητές του συστήματος παρακολούθησης μετρούν τον αριθμό των ωρών λειτουργίας του κινητήρα κατά τις οποίες βεβαιώνεται πως είναι ενεργός ο DTC που συνδέεται με μια δυσλειτουργία του συστήματος παρακολούθησης. Επιτρέπεται η ομαδοποίηση διαφόρων αστοχιών σε έναν ενιαίο μετρητή.
 9.2.3.2. Λεπτομέρειες για τα κριτήρια ενεργοποίησης και απενεργοποίησης των μετρητών του συστήματος παρακολούθησης και των σχετικών μηχανισμών περιγράφονται στο προσάρτημα 2 του παρόντος παραρτήματος.
 9.2.3.3. Οι πληροφορίες σχετικά με τους μετρητές του συστήματος παρακολούθησης καθίστανται διαθέσιμες με τυποποιημένο τρόπο σύμφωνα με τις διατάξεις του προσαρτήματος 5 του παρόντος παραρτήματος.
 9.3. Ενεργοποίηση του συστήματος προειδοποίησης του οδηγού
 Το σύστημα προειδοποίησης του οδηγού που περιγράφεται στο σημείο 4 ενεργοποιείται σε περίπτωση εμφάνισης οποιασδήποτε από τις αστοχίες που ορίζονται στο σημείο 9.1 και υποδεικνύει την αναγκαιότητα επείγουσας επισκευής. Αν το σύστημα προειδοποίησης περιλαμβάνει σύστημα εμφάνισης μηνυμάτων, εμφανίζει μήνυμα το οποίο αναφέρει την αιτία της προειδοποίησης (π.χ. «αποσύνδεση βαλβίδας δοσολογίας αντιδραστηρίου» ή «κρίσιμη αστοχία εκπομπών»).
 9.4. Ενεργοποίηση του συστήματος προτροπής του οδηγού
 9.4.1. Το σύστημα ήπιας προτροπής που περιγράφεται στο σημείο 5.3 ενεργοποιείται σύμφωνα με τις απαιτήσεις του εν λόγω σημείου, αν μια βλάβη που ορίζεται στο σημείο 9.1 δεν διορθωθεί εντός 36 ωρών λειτουργίας του κινητήρα από την ενεργοποίηση του συστήματος προειδοποίησης του οδηγού που περιγράφεται στο σημείο 9.3.
 9.4.2. Το σύστημα αυστηρής προτροπής που περιγράφεται στο σημείο 5.4 ενεργοποιείται σύμφωνα με τις απαιτήσεις του εν λόγω σημείου, αν μια βλάβη που ορίζεται στο σημείο 9.1 δεν διορθωθεί εντός 100 ωρών λειτουργίας του κινητήρα από την ενεργοποίηση του συστήματος προειδοποίησης του οδηγού που περιγράφεται στο σημείο 9.3.
 9.4.3. Ο αριθμός των ωρών που προηγείται της ενεργοποίησης των συστημάτων προτροπής μειώνεται εάν υπάρξει επαναλαμβανόμενη εμφάνιση της δυσλειτουργίας, σύμφωνα με τον μηχανισμό που περιγράφεται στο προσάρτημα 2 του παρόντος παραρτήματος.
 (1) Το σημείο αυτό διατηρείται κενό με σκοπό να χρησιμοποιηθεί για μελλοντικές εναλλακτικές εγκρίσεις (π.χ. μεταφορά του Euro VI στον κανονισμό αριθ. 83).
 Προσάρτημα 1
 Απαιτήσεις απόδειξης
 A.1.1. Γενικά
 A.1.1.1 Ο κατασκευαστής υποβάλλει στην αρχή έγκρισης τύπου πλήρες πακέτο τεκμηρίωσης που αποδεικνύει τη συμμόρφωση του συστήματος SCR με τις απαιτήσεις του παρόντος παραρτήματος όσον αφορά τις δυνατότητες παρακολούθησης


text:
και ενεργοποίησης του συστήματος προειδοποίησης και προτροπής του οδηγού, το οποίο μπορεί να περιλαμβάνει:
 α)
 αλγορίθμους και διαγράμματα για τη λήψη αποφάσεων
 β)
 δοκιμές και/ή αποτελέσματα προσομοίωσης
 γ)
 αναφορά σε συστήματα παρακολούθησης που εγκρίθηκαν προηγουμένως κλπ.
 A.1.1.2. Η συμμόρφωση με τις απαιτήσεις του παρόντος παραρτήματος αποδεικνύεται κατά την έγκριση τύπου εκτελώντας, όπως φαίνεται στον πίνακα 1 και όπως ορίζεται στο παρόν προσάρτημα, τις εξής αποδείξεις:
 α)
 απόδειξη της ενεργοποίησης του συστήματος προειδοποίησης·
 β)
 απόδειξη της ενεργοποίησης του συστήματος ήπιας προτροπής·
 γ)
 απόδειξη της ενεργοποίησης του συστήματος αυστηρής προτροπής.
 Πίνακας 1
 Απεικόνιση του περιεχομένου της διαδικασίας απόδειξης σύμφωνα με τις διατάξεις των σημείων A.1.3., A.1.4. και A.1.5.
 Στοιχεία απόδειξης
 Ενεργοποίηση του συστήματος προειδοποίησης που περιγράφεται στο σημείο Α.1.3.
 α)
 4 δοκιμές ενεργοποίησης (περιλαμβάνεται η έλλειψη αντιδραστηρίου)
 β)
 Συμπληρωματικά στοιχεία απόδειξης, κατά περίπτωση
 Ενεργοποίηση του συστήματος ήπιας προτροπής που περιγράφεται στο σημείο Α.1.4.
 α)
 2 δοκιμές ενεργοποίησης (περιλαμβάνεται η έλλειψη αντιδραστηρίου)
 β)
 Συμπληρωματικά στοιχεία απόδειξης
 γ)
 1 δοκιμή μείωσης ροπής
 Ενεργοποίηση του συστήματος αυστηρής προτροπής που περιγράφεται στο σημείο Α.1.5.
 α)
 2 δοκιμές ενεργοποίησης (περιλαμβάνεται η έλλειψη αντιδραστηρίου)
 β)
 Συμπληρωματικά στοιχεία απόδειξης, κατά περίπτωση
 γ)
 Στοιχεία απόδειξης της ορθής συμπεριφοράς του οχήματος κατά τη διάρκεια της προτροπής
 A.1.2. Σειρές κινητήρων ή σειρές κινητήρων με σύστημα OBD
 Η συμμόρφωση μιας σειράς κινητήρων ή μιας σειράς κινητήρων με σύστημα OBD με τις απαιτήσεις του παρόντος παραρτήματος μπορεί να αποδειχθεί υποβάλλοντας σε δοκιμές ένα από τα μέλη τής υπό εξέταση σειράς, υπό την προϋπόθεση ότι ο κατασκευαστής αποδεικνύει στην αρχή έγκρισης τύπου πως τα συστήματα παρακολούθησης που απαιτούνται για τη συμμόρφωση με τις απαιτήσεις του παρόντος παραρτήματος είναι παρόμοια εντός της εν λόγω σειράς.
 A.1.2.1. Η απόδειξη αυτή μπορεί να γίνει υποβάλλοντας στις αρχές έγκρισης στοιχεία όπως οι αλγόριθμοι, οι λειτουργικές αναλύσεις κ.λπ.
 A.1.2.2. Ο κινητήρας δοκιμής επιλέγεται από τον κατασκευαστή κατόπιν συμφωνίας με την αρχή έγκρισης τύπου. Μπορεί να είναι ή να μην είναι ο μητρικός κινητήρας της εξεταζόμενης σειράς.
 A.1.2.3. Αν πρόκειται για κινητήρες μιας σειράς κινητήρων που ανήκουν σε μια σειρά κινητήρων με σύστημα OBD η οποία έχει ήδη λάβει έγκριση τύπου, η συμμόρφωση της εν λόγω σειράς κινητήρων θεωρείται ότι έχει αποδειχθεί χωρίς περαιτέρω δοκιμές (σχήμα 1), υπό την προϋπόθεση ότι ο κατασκευαστής αποδεικνύει στην αρχή έγκρισης τύπου πως τα συστήματα παρακολούθησης που απαιτούνται για τη συμμόρφωση με τις απαιτήσεις του παρόντος παραρτήματος είναι παρόμοια εντός της εξεταζόμενης σειράς κινητήρων και της σειράς κινητήρων με σύστημα OBD.
 Σχήμα 1
 Προηγούμενη απόδειξη της συμμόρφωσης μιας σειράς κινητήρων με σύστημα OBD
 A.1.3. Απόδειξη της ενεργοποίησης του συστήματος προειδοποίησης
 A.1.3.1. Η συμμόρφωση της ενεργοποίησης του συστήματος προειδοποίησης αποδεικνύεται με την εκτέλεση μιας δοκιμής για καθεμιά από τις κατηγορίες αστοχιών που εξετάζονται στα σημεία 6 έως 9 του παρόντος παραρτήματος, όπως: έλλειψη αντιδραστηρίου, χαμηλή ποιότητα αντιδραστηρίου, χαμηλή κατανάλωση αντιδραστηρίου, αστοχία κατασκευαστικών στοιχείων του συστήματος παρακολούθησης.
 A.1.3.2. Επιλογή των προς δοκιμή αστοχιών
 A.1.3.2.1.
 Με σκοπό την απόδειξη της ενεργοποίησης του συστήματος προειδοποίησης σε περίπτωση ακατάλληλης ποιότητας αντιδραστηρίου, επιλέγεται ένα αντιδραστήριο με συγκέντρωση του ενεργού συστατικού ίση ή μεγαλύτερη από την ελάχιστη αποδεκτή συγκέντρωση αντιδραστηρίου CDmin που

type: contracts

jurisdiction: EU


text:
κοινοποιείται από τον κατασκευαστή σύμφωνα με τις απαιτήσεις του σημείου 7.1.1 του παρόντος παραρτήματος.
 A.1.3.2.2.
 Με σκοπό την απόδειξη της ενεργοποίησης του συστήματος προειδοποίησης σε περίπτωση ακατάλληλου ρυθμού κατανάλωσης αντιδραστηρίου, επαρκεί η διευθέτηση διακοπής της δραστηριότητας δοσολογίας.
 A.1.3.2.2.1.
 Όταν η ενεργοποίηση του συστήματος προειδοποίησης έχει αποδειχθεί μέσω διακοπής της δραστηριότητας δοσολογίας, ο κατασκευαστής οφείλει, επιπρόσθετα, να παρουσιάσει στην αρχή έγκρισης τύπου στοιχεία όπως αλγορίθμους, λειτουργικές αναλύσεις, τα αποτελέσματα προγενέστερων δοκιμών κ.λπ. προκειμένου να αποδείξει ότι το σύστημα προειδοποίησης ενεργοποιείται σωστά σε περίπτωση ακατάλληλου ρυθμού κατανάλωσης αντιδραστηρίου που οφείλεται σε άλλες αιτίες.
 A.1.3.2.3.
 Με σκοπό την απόδειξη της ενεργοποίησης του συστήματος προειδοποίησης σε περίπτωση αστοχιών που μπορεί να οφείλονται σε παραποιήσεις, όπως ορίζεται στο σημείο 9 του παρόντος παραρτήματος, η επιλογή γίνεται σύμφωνα με τις εξής απαιτήσεις·
 A.1.3.2.3.1.
 Ο κατασκευαστής παρέχει στην αρχή έγκρισης τύπου κατάλογο με τις πιθανές αστοχίες.
 A.1.3.2.3.2.
 Η αστοχία που θα εξεταστεί στη δοκιμή επιλέγεται από την αρχή έγκρισης τύπου από τον κατάλογο που αναφέρεται στο σημείο Α.1.3.2.3.1.
 A.1.3.3. Απόδειξη
 A.1.3.3.1.
 Για τους σκοπούς αυτής της απόδειξης της ενεργοποίησης του συστήματος προειδοποίησης, εκτελείται χωριστή δοκιμή για καθεμιά από τις αστοχίες που εξετάζονται στο σημείο Α.1.3.1.
 A.1.3.3.2.
 Κατά τη διάρκεια μιας δοκιμής, δεν πρέπει να εμφανίζεται καμία άλλη αστοχία πλην εκείνης που εξετάζεται από τη δοκιμή.
 A.1.3.3.3.
 Πριν από την έναρξη μιας δοκιμής, διαγράφονται όλοι οι DTC.
 A.1.3.3.4.
 Κατόπιν αιτήματος του κατασκευαστή και με τη σύμφωνη γνώμη της αρχής έγκρισης τύπου, οι αστοχίες που υποβάλλονται σε δοκιμή μπορούν να προσομοιωθούν.
 A.1.3.3.5.
 Για αστοχίες άλλες εκτός από την έλλειψη αντιδραστηρίου, αφού προκληθεί ή προσομοιωθεί η αστοχία, η ανίχνευση της εν λόγω αστοχίας εκτελείται σύμφωνα με το σημείο 7.1.2.2 του παραρτήματος 9Β.
 A.1.3.3.5.1.
 Η αλληλουχία ανίχνευσης σταματά αφού ο DTC της επιλεγμένης αστοχίας φτάσει στην κατάσταση «επιβεβαιωμένος και ενεργός».
 A.1.3.3.6.
 Με σκοπό την απόδειξη της ενεργοποίησης του συστήματος προειδοποίησης σε περίπτωση έλλειψης διαθέσιμου αντιδραστηρίου, το σύστημα κινητήρα λειτουργεί επί μία ή περισσότερες αλληλουχίες λειτουργίας σύμφωνα κατά τη διακριτική ευχέρεια του κατασκευαστή.
 A.1.3.3.6.1.
 Η απόδειξη ξεκινά με στάθμη αντιδραστηρίου στη δεξαμενή που συμφωνείται μεταξύ του κατασκευαστή και της αρχής έγκρισης τύπου, αλλά η οποία αντιστοιχεί κατ’ ελάχιστο στο 10 τοις εκατό της ονομαστικής χωρητικότητας της δεξαμενής.
 A.1.3.3.6.2.
 Το σύστημα προειδοποίησης θεωρείται ότι έχει λειτουργήσει ορθά εάν ικανοποιούνται οι ακόλουθες προϋποθέσεις ταυτόχρονα:
 α)
 το σύστημα προειδοποίησης έχει ενεργοποιηθεί με ποσότητα διαθέσιμου αντιδραστηρίου μεγαλύτερη ή ίση με το 10 τοις εκατό της χωρητικότητας της δεξαμενής αντιδραστηρίου·
 β)
 το σύστημα «συνεχούς» προειδοποίησης έχει ενεργοποιηθεί με ποσότητα διαθέσιμου αντιδραστηρίου μεγαλύτερη ή ίση με την τιμή που δηλώνει ο κατασκευαστής σύμφωνα με τις διατάξεις του σημείου 6 του παρόντος παραρτήματος.
 A.1.3.4. Η ενεργοποίηση του συστήματος προειδοποίησης θεωρείται ότι έχει αποδειχθεί για περιστατικά σχετικά με τη στάθμη του αντιδραστηρίου εάν, στο τέλος της κάθε δοκιμής απόδειξης που εκτελείται σύμφωνα με το σημείο Α.1.3.2.1, το σύστημα προειδοποίησης έχει ενεργοποιηθεί κατάλληλα.
 A.1.3.5. Η ενεργοποίηση του συστήματος προειδοποίησης θεωρείται ότι έχει αποδειχθεί για περιστατικά που προκαλούνται από τον DTC εάν, στο τέλος της κάθε δοκιμής απόδειξης που εκτελείται σύμφωνα με το σημείο Α.1.3.2.1, το σύστημα προειδοποίησης έχει ενεργοποιηθεί κατάλληλα και


text:
ο DTC της επιλεγμένης αστοχίας έχει φτάσει στην κατάσταση που αναφέρεται στον πίνακα 1 του προσαρτήματος 2 του παρόντος παραρτήματος.
 A.1.4. Απόδειξη του συστήματος προτροπής
 A.1.4.1. Η απόδειξη του συστήματος προτροπής εκτελείται μέσω δοκιμών που διενεργούνται σε μια κλίνη δοκιμής κινητήρων.
 A.1.4.1.1.
 Οποιαδήποτε πρόσθετα κατασκευαστικά στοιχεία ή υποσυστήματα του οχήματος, όπως οι αισθητήρες θερμοκρασίας περιβάλλοντος, οι αισθητήρες στάθμης και τα συστήματα προειδοποίησης και πληροφόρησης του οδηγού, τα οποία απαιτούνται για την εκτέλεση των αποδείξεων είναι συνδεδεμένα με το σύστημα κινητήρα για τον σκοπό αυτό ή προσομοιώνονται με τρόπο που να ικανοποιεί την αρχή έγκρισης τύπου.
 A.1.4.1.2.
 Κατ’ επιλογήν του κατασκευαστή και με τη σύμφωνη γνώμη της αρχής έγκρισης τύπου, οι δοκιμές απόδειξης μπορούν να εκτελεστούν σε ένα πλήρες όχημα είτε τοποθετώντας το όχημα πάνω σε μια κατάλληλη κλίνη δοκιμών είτε θέτοντάς το σε λειτουργία σε έναν στίβο δοκιμών υπό ελεγχόμενες συνθήκες.
 A.1.4.2. Η αλληλουχία δοκιμών αποδεικνύει την ενεργοποίηση του συστήματος προτροπής σε περίπτωση έλλειψης αντιδραστηρίου και σε περίπτωση μιας από τις αστοχίες που ορίζονται στα σημεία 7, 8 ή 9 του παρόντος παραρτήματος.
 A.1.4.3. Για τον σκοπό της εν λόγω απόδειξης,
 α)
 η αρχή έγκρισης τύπου επιλέγει, επιπρόσθετα προς την έλλειψη αντιδραστηρίου, μία από τις αστοχίες που ορίζονται στα σημεία 7, 8 ή 9 του παρόντος παραρτήματος η οποία έχει ήδη χρησιμοποιηθεί για την απόδειξη του συστήματος προειδοποίησης,
 β)
 ο κατασκευαστής επιτρέπεται να προσομοιώσει, με τη σύμφωνη γνώμη της αρχής έγκρισης τύπου, την επίτευξη ενός ορισμένου αριθμού ωρών λειτουργίας·
 γ)
 η επίτευξη της μείωσης ροπής που απαιτείται για ήπια προτροπή μπορεί να αποδειχθεί ταυτόχρονα με τη διαδικασία έγκρισης της γενικής απόδοσης του κινητήρα η οποία εκτελείται σύμφωνα με τον παρόντα κανονισμό. Δεν απαιτείται σε αυτή την περίπτωση χωριστή μέτρηση ροπής κατά την απόδειξη του συστήματος προτροπής. Ο περιορισμός ταχύτητας που απαιτείται για αυστηρή προτροπή αποδεικνύεται σύμφωνα με τις απαιτήσεις του σημείου 5 του παρόντος παραρτήματος.
 A.1.4.4. Επιπλέον, ο κατασκευαστής αποδεικνύει τη λειτουργία του συστήματος προτροπής υπό εκείνες τις συνθήκες αστοχίας που ορίζονται στα σημεία 7, 8 ή 9 του παρόντος παραρτήματος οι οποίες δεν έχουν επιλεγεί για χρήση κατά τις δοκιμές απόδειξης που περιγράφονται στα σημεία Α.1.4.1, Α.1.4.2 και Α.1.4.3. Οι πρόσθετες αποδείξεις μπορούν να εκτελεστούν μέσω παρουσίασης στην αρχή έγκρισης τύπου μιας τεχνικής περίπτωσης με τη χρήση αποδεικτικών στοιχείων όπως αλγόριθμων, λειτουργικών αναλύσεων και αποτελεσμάτων προηγούμενων δοκιμών.
 A.1.4.4.1.
 Αυτές οι πρόσθετες αποδείξεις καταδεικνύουν, ιδίως, σε βαθμό που να ικανοποιεί την αρχή έγκρισης τύπου, την ενσωμάτωση κατάλληλου μηχανισμού μείωσης της ροπής στην ECU του κινητήρα.
 A.1.4.5. Δοκιμή απόδειξης του συστήματος ήπιας προτροπής
 A.1.4.5.1.
 Η εν λόγω απόδειξη ξεκινά όταν ενεργοποιηθεί το σύστημα προειδοποίησης, ή το κατάλληλο σύστημα «συνεχούς» προειδοποίησης, εξαιτίας ανίχνευσης της αστοχίας που έχει επιλέξει η αρχή έγκρισης τύπου.
 A.1.4.5.2.
 Αν το σύστημα ελέγχεται για την αντίδρασή του σε περίπτωση έλλειψης αντιδραστηρίου στη δεξαμενή, το σύστημα κινητήρα πρέπει να λειτουργεί έως ότου η ποσότητα διαθέσιμου αντιδραστηρίου φτάσει στο 2.5 % της ονομαστικής πλήρους χωρητικότητας της δεξαμενής ή στην τιμή που έχει δηλώσει ο κατασκευαστής σύμφωνα με το σημείο 6.3.1 του παρόντος παραρτήματος στην οποία τίθεται σε λειτουργία το σύστημα


text:
ήπιας προτροπής.
 A.1.4.5.2.1.
 Ο κατασκευαστής, με τη σύμφωνη γνώμη της αρχής έγκρισης τύπου, μπορεί να προσομοιώσει τη συνεχή λειτουργία αφαιρώντας αντιδραστήριο από τη δεξαμενή είτε κατά τη λειτουργία του κινητήρα είτε ενόσω έχει διακοπεί η λειτουργία του.
 A.1.4.5.3.
 Αν το σύστημα ελέγχεται για την αντίδρασή του σε περίπτωση αστοχίας άλλης εκτός της έλλειψης αντιδραστηρίου στη δεξαμενή, το σύστημα κινητήρα λειτουργεί για τον σχετικό αριθμό ωρών λειτουργίας που αναφέρεται στον πίνακα 2 του προσαρτήματος 2 ή, κατ’ επιλογήν του κατασκευαστή, μέχρι να φτάσει ο σχετικός μετρητής την τιμή στην οποία ενεργοποιείται το σύστημα ήπιας προτροπής.
 A.1.4.5.4.
 Η απόδειξη του συστήματος ήπιας προτροπής θεωρείται ότι έχει επιτευχθεί εάν, στο τέλος κάθε δοκιμής απόδειξης που εκτελείται σύμφωνα με τα σημεία Α.1.4.5.2 και Α.1.4.5.3, ο κατασκευαστής έχει αποδείξει στην αρχή έγκρισης τύπου ότι η ECU του κινητήρα ενεργοποίησε τον μηχανισμό μείωσης ροπής.
 A.1.4.6. Δοκιμή απόδειξης του συστήματος αυστηρής προτροπής
 A.1.4.6.1.
 Η εν λόγω απόδειξη ξεκινά από μια συνθήκη κατά την οποία έχει προηγουμένως ενεργοοποιηθεί το σύστημα ήπιας προτροπής και μπορεί να εκτελείται ως συνέχεια των δοκιμών που γίνονται για να αποδειχθεί το σύστημα ήπιας προτροπής.
 A.1.4.6.2.
 Αν το σύστημα ελέγχεται για την αντίδρασή του σε περίπτωση έλλειψης αντιδραστηρίου στη δεξαμενή, το σύστημα κινητήρα λειτουργεί μέχρις ότου αδειάσει η δεξαμενή αντιδραστηρίου (δηλαδή μέχρις ότου το σύστημα δοσολογίας να μην μπορεί να αντλήσει άλλο αντιδραστήριο από τη δεξαμενή) ή μέχρις ότου φτάσει η στάθμη κάτω από το 2.5 τοις εκατό της ονομαστικής πλήρους χωρητικότητας της δεξαμενής, σημείο στο οποίο ο κατασκευαστής έχει δηλώσει ότι ενεργοποιείται το σύστημα αυστηρής προτροπής.
 A.1.4.6.2.1.
 Ο κατασκευαστής, με τη σύμφωνη γνώμη της αρχής έγκρισης τύπου, μπορεί να προσομοιώσει τη συνεχή λειτουργία αφαιρώντας αντιδραστήριο από τη δεξαμενή είτε κατά τη λειτουργία του κινητήρα είτε ενόσω έχει διακοπεί η λειτουργία του.
 A.1.4.6.3.
 Αν το σύστημα ελέγχεται για την αντίδρασή του σε περίπτωση αστοχίας άλλης εκτός της έλλειψης αντιδραστηρίου στη δεξαμενή, το σύστημα κινητήρα λειτουργεί για τον σχετικό αριθμό ωρών λειτουργίας που αναφέρεται στον πίνακα 2 του προσαρτήματος 2 ή, κατ’ επιλογήν του κατασκευαστή, έως ότου φτάσει ο σχετικός μετρητής την τιμή στην οποία ενεργοποιείται το σύστημα αυστηρής προτροπής.
 A.1.4.6.4.
 Η απόδειξη του συστήματος αυστηρής προτροπής θεωρείται ότι έχει επιτευχθεί εάν, στο τέλος κάθε δοκιμής απόδειξης που εκτελείται σύμφωνα με τα σημεία Α.1.4.6.2 και Α.1.4.6.3, ο κατασκευαστής έχει αποδείξει στην αρχή έγκρισης τύπου ότι ενεργοποιήθηκε ο σχετικός μηχανισμός περιορισμού ταχύτητας του οχήματος.
 A.1.5. Απόδειξη του περιορισμού της ταχύτητας του οχήματος μετά την ενεργοποίηση του συστήματος αυστηρής προτροπής
 A.1.5.1. Η απόδειξη του περιορισμού της ταχύτητας του οχήματος μετά την ενεργοποίηση του συστήματος αυστηρής προτροπής μπορεί να εκτελεστεί μέσω παρουσίασης στην αρχή έγκρισης τύπου μιας τεχνικής περίπτωσης με τη χρήση αποδεικτικών στοιχείων όπως αλγόριθμων, λειτουργικών αναλύσεων και αποτελεσμάτων προηγούμενων δοκιμών.
 A.1.5.1.1.
 Εναλλακτικά, κατ’ επιλογήν του κατασκευαστή και με τη σύμφωνη γνώμη της αρχής έγκρισης τύπου, η απόδειξη του περιορισμού ταχύτητας του οχήματος μπορεί να εκτελεστεί σε ένα πλήρες όχημα σύμφωνα με τις απαιτήσεις του σημείου 5.4 είτε τοποθετώντας το όχημα πάνω σε μια κατάλληλη κλίνη δοκιμών είτε θέτοντάς το σε λειτουργία σε έναν στίβο δοκιμών υπό


text:
ελεγχόμενες συνθήκες.
 A.1.5.2. Αν ο κατασκευαστής υποβάλλει αίτηση για έγκριση κινητήρα ή σειράς κινητήρων ως χωριστής τεχνικής μονάδας, ο κατασκευαστής παρέχει στην αρχή έγκρισης τύπου τα στοιχεία που αποδεικνύουν ότι το πακέτο τεκμηρίωσης της εγκατάστασης συμμορφώνεται με τις διατάξεις του σημείου 2.2.4 του παρόντος παραρτήματος όσον αφορά τα μέτρα που διασφαλίζουν ότι το όχημα, όταν χρησιμοποιείται επί της οδού ή αλλού, κατά περίπτωση, συμμορφώνεται με τις απαιτήσεις του παρόντος παραρτήματος περί αυστηρής προτροπής.
 A.1.5.3. Εάν η αρχή έγκρισης τύπου δεν είναι ικανοποιημένη με τα στοιχεία που έχει υποβάλει ο κατασκευαστής για να αποδείξει τη σωστή λειτουργία του συστήματος αυστηρής προτροπής, η εν λόγω αρχή μπορεί να ζητήσει απόδειξη σε ένα επιμέρους αντιπροσωπευτικό όχημα προκειμένου να επιβεβαιωθεί η σωστή λειτουργία του συστήματος. Η απόδειξη του οχήματος εκτελείται σύμφωνα με τις απαιτήσεις του σημείου Α.1.5.4.
 A.1.5.4. Πρόσθετη απόδειξη για να επιβεβαιωθεί η επίδραση που έχει η ενεργοποίηση του συστήματος αυστηρής προτροπής σε ένα όχημα
 A.1.5.4.1.
 Η εν λόγω απόδειξη εκτελείται κατόπιν αιτήματος της αρχής έγκρισης τύπου όταν αυτή δεν είναι ικανοποιημένη με τα στοιχεία που έχει υποβάλει ο κατασκευαστής για να αποδείξει τη σωστή λειτουργία του συστήματος αυστηρής προτροπής. Η εν λόγω απόδειξη εκτελείται το συντομότερο δυνατό σε συμφωνία με την αρχή έγκρισης τύπου.
 A.1.5.4.2.
 Μία από τις αστοχίες που ορίζονται στα σημεία 6 έως 9 του παρόντος παραρτήματος επιλέγεται από τον κατασκευαστή και εισάγεται ή προσομειώνεται στο σύστημα κινητήρα, κατά τη συμφωνία που θα επέλθει μεταξύ του κατασκευαστή και της αρχής έγκρισης τύπου.
 A.1.5.4.3.
 Ο κατασκευαστής φέρει το σύστημα προτροπής σε κατάσταση κατά την οποία θα έχει ενεργοποιηθεί το σύστημα ήπιας προτροπής, αλλά δεν θα έχει ακόμη ενεργοποιηθεί το σύστημα αυστηρής προτροπής.
 A.1.5.4.4.
 Το όχημα πρέπει να λειτουργεί έως ότου ο μετρητής που συνδέεται με την επιλεγμένη αστοχία να φτάσει στον σχετικό αριθμό ωρών λειτουργίας που αναφέρεται στον πίνακα 2 του προσαρτήματος 2 ή, κατά περίπτωση, έως ότου αδειάσει η δεξαμενή αντιδραστηρίου ή φθάσει η στάθμη κάτω από το 2.5 τοις εκατό της ονομαστικής πλήρους χωρητικότητας της δεξαμενής, σημείο στο οποίο ο κατασκευαστής έχει δηλώσει ότι ενεργοποιείται το σύστημα αυστηρής προτροπής.
 A.1.5.4.5.
 Εάν ο κατασκευαστής έχει επιλέξει τη μέθοδο «διακοπής της λειτουργίας κατόπιν επανεκκίνησης» που αναφέρεται στο σημείο 5.4.1 του παρόντος παραρτήματος, το όχημα λειτουργεί έως το τέλος της τρέχουσας αλληλουχίας λειτουργίας, που πρέπει να περιλαμβάνει απόδειξη της δυνατότητας του οχήματος να υπερβαίνει την ταχύτητα των 20 km/h. Μετά την επανεκκίνηση, η ταχύτητα του οχήματος περιορίζεται στα 20 km/h κατ’ ανώτατο όριο.
 A.1.5.4.6.
 Εάν ο κατασκευαστής έχει επιλέξει τη μέθοδο «διακοπής της λειτουργίας κατόπιν ανεφοδιασμού καυσίμων» που αναφέρεται στο σημείο 5.4.2 του παρόντος παραρτήματος, το όχημα λειτουργεί για μικρή απόσταση, που επιλέγεται από τον κατασκευαστή, αφού φθάσει σε μια κατάσταση κατά την οποία υπάρχει επαρκής διαθέσιμη χωρητικότητα στη δεξαμενή για ανεφοδιασμό με την ποσότητα καυσίμου που ορίζεται στο σημείο 5.4.2 του παρόντος παραρτήματος. Η λειτουργία του οχήματος πριν από τον ανεφοδιασμό καυσίμου περιλαμβάνει απόδειξη της δυνατότητας του οχήματος να υπερβαίνει την ταχύτητα των 20 km/h. Μετά τον ανεφοδιασμό του οχήματος με την ποσότητα καυσίμου που ορίζεται στο σημείο 5.4.2 του παρόντος


text:
παραρτήματος, η ταχύτητα του οχήματος περιορίζεται στα 20 km/h κατ’ ανώτατο όριο.
 A.1.5.4.7.
 Εάν ο κατασκευαστής έχει επιλέξει τη μέθοδο «διακοπής της λειτουργίας κατόπιν στάθμευσης» που αναφέρεται στο σημείο 5.4.3 του παρόντος παραρτήματος, το όχημα σταματά αφού έχει λειτουργήσει για μικρή απόσταση, που επιλέγεται από τον κατασκευαστή, η οποία επαρκεί για να αποδειχθεί ότι το όχημα έχει τη δυνατότητα να υπερβαίνει την ταχύτητα των 20 km/h. Αφού παραμείνει ακινητοποιημένο το όχημα για περισσότερο από μία ώρα, η ταχύτητα του οχήματος περιορίζεται στα 20 km/h κατ’ ανώτατο όριο.
 Προσάρτημα 2
 Περιγραφή των μηχανισμών ενεργοποίησης και απενεργοποίησης των συστημάτων προειδοποίησης και προτροπής του οδηγού
 A.2.1. Ως συμπλήρωμα στις απαιτήσεις που ορίζονται στο παρόν παράρτημα όσον αφορά τους μηχανισμούς ενεργοποίησης και απενεργοποίησης των συστημάτων προειδοποίησης και προτροπής του οδηγού, το παρόν προσάρτημα προσδιορίζει τις τεχνικές απαιτήσεις για την υλοποίηση αυτών των μηχανισμών ενεργοποίησης και απενεργοποίησης που συνάδουν με τις σχετικές με το σύστημα OBD απαιτήσεις του παραρτήματος 9Β.
 Όλοι οι ορισμοί που χρησιμοποιούνται στο παράρτημα 9Β ισχύουν και στο παρόν προσάρτημα.
 A.2.2. Μηχανισμοί ενεργοποίησης και απενεργοποίησης του συστήματος προειδοποίησης του οδηγού
 A.2.2.1. Το σύστημα προειδοποίησης του οδηγού ενεργοποιείται όταν ο κωδικός διάγνωσης προβλήματος (DTC) που συνδέεται με μια δυσλειτουργία η οποία δικαιολογεί την ενεργοποίησή του βρίσκεται στην κατάσταση που ορίζεται στον πίνακα 1.
 Πίνακας 1
 Ενεργοποίηση του συστήματος προειδοποίησης του οδηγού
 Τύπος αστοχίας
 Κατάσταση DTC για την ενεργοποίηση του συστήματος προειδοποίησης
 κακή ποιότητα αντιδραστηρίου
 επιβεβαιωμένος και ενεργός
 χαμηλή κατανάλωση αντιδραστηρίου
 πιθανός (αν ανιχνευτεί έπειτα από 10 ώρες), διαφορετικά πιθανός ή επιβεβαιωμένος και ενεργός
 έλλειψη δοσολογίας
 επιβεβαιωμένος και ενεργός
 βαλβίδα του συστήματος EGR που υφίσταται παρακώλυση
 επιβεβαιωμένος και ενεργός
 δυσλειτουργία του συστήματος παρακολούθησης
 επιβεβαιωμένος και ενεργός
 A.2.2.1.1. Εάν ο μετρητής που συνδέεται με τη σχετική αστοχία βρίσκεται στο μηδέν και ως εκ τούτου δείχνει ότι η συσκευή παρακολούθησης έχει ανιχνεύσει μια κατάσταση κατά την οποία η δυσλειτουργία μπορεί να έχει επέλθει για ένα δευτερόλεπτο ή για τον μετέπειτα χρόνο, το σύστημα προειδοποίησης του οδηγού ενεργοποιείται όταν ο DTC βρίσκεται στη θέση «πιθανός».
 A.2.2.2. Το σύστημα προειδοποίησης του οδηγού απενεργοποιείται όταν το σύστημα διάγνωσης συμπεράνει ότι η δυσλειτουργία που σχετίζεται με την εν λόγω προειδοποίηση δεν υφίσταται πια ή όταν οι πληροφορίες, περιλαμβανομένων και των DTC που συνδέονται με τις αστοχίες, οι οποίες δικαιολογούν την ενεργοποίησή του διαγραφούν από ένα εργαλείο σάρωσης.
 A.2.2.2.1. Διαγραφή των πληροφοριών που αφορούν αστοχίες μέσω ενός εργαλείου σάρωσης
 A.2.2.2.1.1.
 Η διαγραφή πληροφοριών, περιλαμβανομένων και των DTC που συνδέονται με αστοχίες, οι οποίες δικαιολογούν την ενεργοποίηση ενός σήματος προειδοποίησης του οδηγού και των σχετικών δεδομένων τους μέσω ενός εργαλείου σάρωσης εκτελείται σύμφωνα με το παράρτημα 9Β.
 A.2.2.2.1.2.
 Η διαγραφή των πληροφοριών που αφορούν αστοχίες είναι δυνατή μόνο υπό συνθήκες «κινητήρα εκτός λειτουργίας».
 A.2.2.2.1.3.
 Όταν διαγράφονται οι πληροφορίες που αφορούν αστοχίες, περιλαμβανομένων και των DTC, δεν πρέπει να διαγράφεται κανένας μετρητής που συνδέεται με αυτές τις αστοχίες και ο οποίος ορίζεται στο παρόν παράρτημα ως μετρητής που δεν μπορεί να διαγραφεί.
 A.2.3. Μηχανισμοί ενεργοποίησης και απενεργοποίησης του συστήματος προτροπής του οδηγού
 A.2.3.1. Το σύστημα προτροπής του οδηγού ενεργοποιείται όταν το σύστημα προειδοποίησης


text:
είναι ενεργό και ο μετρητής που συνδέεται με τον τύπο δυσλειτουργίας που δικαιολογεί την ενεργοποίησή του έχει φτάσει στην τιμή που ορίζεται στον πίνακα 2.
 A.2.3.2. Το σύστημα προτροπής του οδηγού απενεργοποιείται όταν το σύστημα δεν ανιχνεύει πλέον δυσλειτουργία που να δικαιολογεί την ενεργοποίησή του, ή όταν οι πληροφορίες, περιλαμβανομένων και των DTC, οι οποίες συνδέονται με τις αστοχίες που δικαιολογούν την ενεργοποίησή του έχουν διαγραφεί από ένα εργαλείο σάρωσης ή ένα εργαλείο συντήρησης.
 A.2.3.3. Τα συστήματα προειδοποίησης και προτροπής του οδηγού ενεργοποιούνται ή απενεργοποιούνται αμέσως κατά περίπτωση σύμφωνα με τις διατάξεις του σημείου 6 του παρόντος παραρτήματος μετά την αξιολόγηση της ποσότητας του αντιδραστηρίου στη δεξαμενή αντιδραστηρίου. Στην περίπτωση αυτή, οι μηχανισμοί ενεργοποίησης ή απενεργοποίησης δεν εξαρτώνται από την κατάσταση κανενός σχετικού DTC.
 A.2.4. Μηχανισμός μετρητή
 A.2.4.1. Γενικά
 A.2.4.1.1. Προκειμένου να διασφαλίζεται η συμμόρφωση με τις απαιτήσεις του παρόντος παραρτήματος, το σύστημα περιέχει τουλάχιστον 5 μετρητές οι οποίοι καταγράφουν τον αριθμό ωρών κατά τις οποίες έχει λειτουργήσει ο κινητήρας ενόσω το σύστημα έχει ανιχνεύσει οτιδήποτε από τα εξής:
 α)
 ακατάλληλη ποιότητα αντιδραστηρίου·
 β)
 ακατάλληλη κατανάλωση αντιδραστηρίου·
 γ)
 διακοπή της διαδικασίας δοσολογίας αντιδραστηρίου·
 δ)
 βαλβίδα του συστήματος EGR που υφίσταται παρακώλυση
 ε)
 αστοχία του συστήματος παρακολούθησης όπως ορίζεται στο σημείο 9.1 στοιχείο β) του παρόντος παραρτήματος.
 A.2.4.1.2. Ο καθένας από αυτούς τους μετρητές μετρά μέχρι τη μέγιστη τιμή που παρέχει ένας μετρητής 2 byte με διακριτική ικανότητα 1 ώρας και συγκρατεί την τιμή αυτή εκτός εάν ικανοποιούνται οι προϋποθέσεις που επιτρέπουν την επαναφορά του μετρητή στο μηδέν.
 A.2.4.1.3. Ο κατασκευαστής μπορεί να χρησιμοποιεί έναν ενιαίο μετρητή ή πολλαπλούς μετρητές για το σύστημα παρακολούθησης.
 Ο ενιαίος μετρητής μπορεί να συσσωρεύει τον αριθμό ωρών 2 ή περισσότερων δυσλειτουργιών που συνδέονται με τον συγκεκριμένο τύπο μετρητή.
 A.2.4.1.3.1.
 Αν ο κατασκευαστής αποφασίσει να χρησιμοποιήσει πολλαπλούς μετρητές για το σύστημα παρακολούθησης, τότε το σύστημα πρέπει να είναι σε θέση να συνδέει έναν συγκεκριμένο μετρητή του συστήματος παρακολούθησης με κάθε δυσλειτουργία που σχετίζεται με τον συγκεκριμένο τύπο μετρητή, σύμφωνα με το παρόν παράρτημα.
 A.2.4.2. Αρχή των μηχανισμών μετρητή
 A.2.4.2.1. Ο καθένας από τους μετρητές λειτουργεί ως εξής:
 A.2.4.2.1.1.
 Εάν αρχίζει από το μηδέν, ο μετρητής πρέπει να ξεκινά τη μέτρηση αμέσως μόλις ανιχνευτεί μια δυσλειτουργία σχετική με τον συγκεκριμένο μετρητή και ο αντίστοιχος κωδικός διάγνωσης προβλήματος (DTC) φτάσει στην κατάσταση που περιγράφεται στον πίνακα 1.
 A.2.4.2.1.2.
 Ο μετρητής σταματά και διατηρεί την τρέχουσα τιμή του εάν επέλθει ένα επιμέρους γεγονός παρακολούθησης και η δυσλειτουργία που ενεργοποίησε αρχικά το μετρητή δεν ανιχνεύεται πλέον ή εάν η αστοχία έχει διαγραφεί από ένα εργαλείο σάρωσης ή ένα εργαλείο συντήρησης.
 A.2.4.2.1.2.1.
 Εάν ο μετρητής σταματήσει τη μέτρηση ενόσω είναι ενεργό το σύστημα αυστηρής προτροπής, τότε ο μετρητής διατηρείται αμετάβλητος στην τιμή που ορίζεται στον πίνακα 2.
 A.2.4.2.1.2.2.
 Όταν πρόκειται για ενιαίο μετρητή του συστήματος παρακολούθησης, ο μετρητής αυτός εξακολουθεί να μετρά, εάν έχει ανιχνευτεί δυσλειτουργία που συνδέεται με τον συγκεκριμένο μετρητή και ο αντίστοιχος κωδικός διάγνωσης προβλήματος (DTC) βρίσκεται στην κατάσταση «επιβεβαιωμένος και ενεργός». Ο μετρητής σταματά και διατηρεί την τιμή που ορίζεται στα σημεία Α.2.4.2.1.2 ή Α.2.4.2.1.2.1, κατά περίπτωση,


text:
εάν δεν ανιχνεύεται καμία δυσλειτουργία που θα δικαιολογούσε την ενεργοποίηση του μετρητή ή εάν όλες οι αστοχίες που συνδέονται με τον συγκεκριμένο μετρητή έχουν διαγραφεί από εργαλείο σάρωσης ή εργαλείο συντήρησης.
 Πίνακας 2
 Μετρητές και προτροπή
 Κατάσταση DTC για την πρώτη ενεργοποίηση του μετρητή
 Τιμή μετρηγή για ήπια προτροπή
 Τιμή μετρηγή για αυστηρή προτροπή
 Τιμή στην οποία ο μετρητής διατηρείται αμετάβλητος κατά την περίοδο αμέσως μετά την αυστηρή προτροπή
 Μετρητής της ποιότητας του αντιδραστηρίου
 Επιβεβαιωμένος και ενεργός
 10 ώρες
 20 ώρες
 18 ώρες
 Μετρητής της κατανάλωσης του αντιδραστηρίου
 Πιθανός ή επιβεβαιωμένος και ενεργός
 (βλέπε πίνακα 1)
 10 ώρες
 20 ώρες
 18 ώρες
 Μετρητής της διαδικασίας δοσολογίας
 Επιβεβαιωμένος και ενεργός
 10 ώρες
 20 ώρες
 18 ώρες
 Μετρητής βαλβίδων του συστήματος EGR
 Επιβεβαιωμένος και ενεργός
 36 ώρες
 100 ώρες
 95 ώρες
 Μετρητής του συστήματος παρακολούθησης
 Επιβεβαιωμένος και ενεργός
 36 ώρες
 100 ώρες
 95 ώρες
 A.2.4.2.1.3.
 Αφού παραμείνει αμετάβλητος, ο μετρητής επαναφέρεται στο μηδέν εάν τα συστήματα παρακολούθησης που συνδέονται με τον συγκεκριμένο μετρητή έχουν λειτουργήσει τουλάχιστον μία φορά ολοκληρώνοντας τον κύκλο παρακολούθησής τους χωρίς να έχουν ανιχνεύσει δυσλειτουργία και εάν δεν έχει ανιχνευτεί καμία δυσλειτουργία η οποία να συνδέεται με τον συγκεκριμένο μετρητή κατά τη διάρκεια 36 ωρών λειτουργίας του κινητήρα από την τελευταία φορά που ο μετρητής διατήρησε την τρέχουσα τιμή του (βλέπε σχήμα 1).
 A.2.4.2.1.4.
 Ο μετρητής συνεχίζει τη μέτρηση από το σημείο στο οποίο διακόπηκε εάν ανιχνευτεί δυσλειτουργία που συνδέεται με τον συγκεκριμένο μετρητή ενόσω ο εν λόγω μετρητής παραμένει αμετάβλητος (βλέπε σχήμα 1).
 Σχήμα 1
 Επανενεργοποίηση ενός μετρητή και επαναφορά του στο μηδέν έπειτα από μια περίοδο κατά την οποία η τιμή του έχει παραμείνει αμετάβλητη.
 A.2.5. Περιγραφή των μηχανισμών ενεργοποίησης και απενεργοποίησης και των μετρητών
 A.2.5.1. Στο παρόν σημείο περιγράφονται οι μηχανισμοί ενεργοποίησης και απενεργοποίησης και οι μετρητές σε ορισμένες τυπικές περιπτώσεις. Τα σχήματα και οι περιγραφές που περιλαμβάνονται στα σημεία Α.2.4.2, Α.2.4.3 και Α.2.4.4 παρέχονται αποκλειστικά και μόνο με σκοπό την περιγραφή στο παρόν παράρτημα και δεν πρέπει να γίνονται αναφορές σε αυτά ως παραδείγματα είτε των απαιτήσεων του παρόντος κανονισμού είτε ως οριστικές δηλώσεις των σχετικών διαδικασιών. Για λόγους απλοποίησης, για παράδειγμα, το γεγονός ότι το σύστημα προειδοποίησης θα είναι και αυτό ενεργό ενόσω είναι ενεργό το σύστημα προτροπής δεν έχει αναφερθεί στις περιγραφές που παρέχονται.
 A.2.5.2. Στο σχήμα 2 παρουσιάζεται η λειτουργία των μηχανισμών ενεργοποίησης και απενεργοποίησης κατά την παρακολούθηση της διαθεσιμότητας του αντιδραστηρίου σε πέντε περιπτώσεις:
 α)
 περίπτωση χρήσης αριθ. 1: ο οδηγός συνεχίζει τη λειτουργία του οχήματος παρά την προειδοποίηση μέχρις ότου διακοπεί η λειτουργία του οχήματος·
 β)
 περίπτωση επισκευής αριθ. 1 («επαρκής» επαναπλήρωση): ο οδηγός ανεφοδιάζει τη δεξαμενή αντιδραστηρίου ώστε να φτάσει η στάθμη πάνω από το όριο του 10 %. Τα συστήματα προειδοποίησης και προτροπής είναι απενεργοποιημένα·
 γ)
 περιπτώσεις επισκευής αριθ. 2 και αριθ. 3 («ανεπαρκής» επαναπλήρωση): το σύστημα προειδοποίησης είναι ενεργοποιημένο. Το επίπεδο προειδοποίησης εξαρτάται από την ποσότητα του διαθέσιμου αντιδραστηρίου·
 δ)
 περίπτωση επισκευής αριθ. 4 («εξαιρετικά ανεπαρκής» επαναπλήρωση): ενεργοποιείται αμέσως το σύστημα ήπιας προειδοποίησης.
 Σχήμα 2
 Διαθεσιμότητα αντιδραστηρίου
 A.2.5.3. Στο σχήμα 3 παρουσιάζονται τρεις περιπτώσεις κακής ποιότητας ουρίας:


text:
α)
 περίπτωση χρήσης αριθ. 1: ο οδηγός συνεχίζει τη λειτουργία του οχήματος παρά την προειδοποίηση μέχρις ότου διακοπεί η λειτουργία του οχήματος·
 β)
 περίπτωση επισκευής αριθ. 1 («κακή» ή «ανέντιμη» επισκευή): μετά τη διακοπή λειτουργίας του οχήματος, ο οδηγός αλλάζει την ποιότητα του αντιδραστηρίου, αλλά έπειτα από λίγο το αλλάζει και πάλι χρησιμοποιώντας άλλο αντιδραστήριο κακής ποιότητας. Το σύστημα προτροπής επανενεργοποιείται αμέσως και η λειτουργία του οχήματος τίθεται εκτός λειτουργίας έπειτα από 2 ώρες λειτουργίας του κινητήρα·
 γ)
 περίπτωση επισκευής αριθ. 2 («καλή» επισκευή): μετά τη διακοπή λειτουργίας του οχήματος, ο οδηγός διορθώνει την ποιότητα του αντιδραστηρίου. Ωστόσο, έπειτα από λίγο, εκτελεί επαναπλήρωση με κακής ποιότητας αντιδραστήριο. Οι διαδικασίες προειδοποίησης, προτροπής και μέτρησης ξαναρχίζουν από το μηδέν.
 Σχήμα 3
 Πλήρωση με κακής ποιότητας αντιδραστήριο
 A.2.5.4. Στο σχήμα 4 παρουσιάζονται τρεις περιπτώσεις αστοχίας στο σύστημα δοσολογίας της ουρίας. Στο σχήμα αυτό παρουσιάζεται, επίσης, η διαδικασία που εφαρμόζεται στην περίπτωση των αστοχιών παρακολούθησης που περιγράφονται στο σημείο 9 του παρόντος παραρτήματος.
 α)
 περίπτωση χρήσης αριθ. 1: ο οδηγός συνεχίζει τη λειτουργία του οχήματος παρά την προειδοποίηση μέχρις ότου διακοπεί η λειτουργία του οχήματος·
 β)
 περίπτωση επισκευής αριθ. 1 («καλή» επισκευή): μετά τη διακοπή λειτουργίας του οχήματος, ο οδηγός επισκευάζει το σύστημα δοσολογίας. Ωστόσο, έπειτα από λίγο το σύστημα δοσολογίας παρουσιάζει και πάλι αστοχία. Οι διαδικασίες προειδοποίησης, προτροπής και μέτρησης ξαναρχίζουν από το μηδέν·
 γ)
 περίπτωση επισκευής αριθ. 2 («κακή» επισκευή): κατά τη διάρκεια του χρόνου ήπιας προτροπής (μείωσης ροπής), ο οδηγός επισκευάζει το σύστημα δοσολογίας. Ωστόσο, έπειτα από λίγο το σύστημα δοσολογίας παρουσιάζει και πάλι αστοχία. Το σύστημα ήπιας προτροπής επανενεργοποιείται αμέσως και ο μετρητής ξαναρχίζει από την τιμή που είχε κατά τον χρόνο επισκευής.
 Σχήμα 4
 Αστοχία του συστήματος δοσολογίας αντιδραστηρίου
 Προσάρτημα 3
 Σχήμα μείωσης ροπής του συστήματος ήπιας προτροπή
 Στο παρόν διάγραμμα παρουσιάζονται οι διατάξεις του σημείου 5.3 του παρόντος παραρτήματος σχετικά με τη μείωση ροπής.
 Προσάρτημα 4
 Απόδειξη της ορθής εγκατάστασης σε όχημα όταν πρόκειται για κινητήρες που έχουν λάβει έγκριση τύπου ως χωριστές τεχνικές μονάδες
 Το παρόν προσάρτημα εφαρμόζεται όταν ο κατασκευαστής του οχήματος υποβάλλει αίτηση για έγκριση τύπου για ένα όχημα με κινητήρα ο οποίος έχει λάβει έγκριση όσον αφορά τις εκπομπές σύμφωνα με τον παρόντα κανονισμό.
 Στην περίπτωση αυτή απαιτείται, εκτός από την ικανοποίηση των απαιτήσεων εγκατάστασης του σημείου 6 του παρόντος κανονισμού, να αποδεικνύεται και η ορθή εγκατάσταση. Αυτή η απόδειξη εκτελείται μέσω παρουσίασης στην αρχή έγκρισης τύπου μιας τεχνικής περίπτωσης με τη χρήση κατασκευαστικών σχεδίων, λειτουργικών αναλύσεων και αποτελεσμάτων προηγούμενων δοκιμών.
 Κατά περίπτωση και κατ’ επιλογήν του κατασκευαστή, τα αποδεικτικά στοιχεία που υποβάλλονται μπορεί να περιλαμβάνουν εγκαταστάσεις συστημάτων ή κατασκευαστικών στοιχείων σε πραγματικά ή προσομοιούμενα οχήματα, υπό την προϋπόθεση ότι ο κατασκευαστής μπορεί να παρουσιάζει στοιχεία που να αποδεικνύουν ότι η παρουσιαζόμενη εγκατάσταση αναπαριστά κατάλληλα το πρότυπο που θα επιτευχθεί κατά την παραγωγή.
 Η απόδειξη περιλαμβάνει τη συμμόρφωση των ακόλουθων στοιχείων με τις απαιτήσεις του παρόντος παραρτήματος:
 α)
 της εγκατάστασης επί του οχήματος όσον αφορά τη συμβατότητά της με το σύστημα κινητήρα (υλισμικό, λογισμικό και επικοινωνία)·
 β)
 των συστημάτων προειδοποίησης και προτροπής (π.χ. εικονογράμματα,


text:
συστήματα ενεργοποίησης κ.λπ.)·
 γ)
 της δεξαμενής αντιδραστηρίου και των στοιχείων (π.χ. των αισθητήρων) που είναι τοποθετημένα επί του οχήματος με σκοπό την επίτευξη συμμόρφωσης με το παρόν παράρτημα.
 Μπορεί να ελεγχθεί η ορθή ενεργοποίηση των συστημάτων προειδοποίησης και προτροπής, του συστήματος αποθήκευσης των πληροφοριών, καθώς και των συστημάτων επικοινωνίας επί του οχήματος και εκτός του οχήματος. Κανένας έλεγχος που διενεργείται σε αυτά τα συστήματα δεν απαιτεί την αποσυναρμολόγηση του συστήματος κινητήρα ή κατασκευαστικών στοιχείων ούτε δημιουργεί περιττές υποχρεώσεις δοκιμών απαιτώντας διαδικασίες όπως η αλλαγή της ποιότητας της ουρίας ή η λειτουργία του οχήματος ή του κινητήρα για μεγάλα χρονικά διαστήματα. Προκειμένου να ελαχιστοποιηθεί η επιβάρυνση του κατασκευαστή του οχήματος, εάν είναι δυνατόν, επιλέγονται ως έλεγχοι αυτών των συστημάτων ηλεκτρικές αποσυνδέσεις και προσομοιώσεις μετρητών με μεγάλο αριθμό ωρών λειτουργίας.
 Προσάρτημα 5
 Πρόσβαση σε «πληροφορίες ελέγχου των Nox»
 A.5.1. Στο παρόν προσάρτημα περιγράφονται οι προδιαγραφές που επιτρέπουν την πρόσβαση στις πληροφορίες οι οποίες απαιτούνται για τον έλεγχο της κατάστασης του οχήματος όσον αφορά την ορθή λειτουργία του συστήματος ελέγχου των NOx («πληροφορίες ελέγχου των NOx»).
 A.5.2. Μέθοδοι πρόσβασης
 A.5.2.1.
 Οι «πληροφορίες ελέγχου των NOx» παρέχονται μόνο σύμφωνα με το(τα) πρότυπο(-α) που χρησιμοποιείται(-ούνται) σε συνδυασμό με την ανάκτηση πληροφοριών του συστήματος κινητήρα από το σύστημα OBD.
 A.5.2.2.
 Η πρόσβαση στις «πληροφορίες ελέγχου των NOx» δεν πρέπει να εξαρτάται από κανέναν κωδικό πρόσβασης ή οποιαδήποτε άλλη διάταξη ή μέθοδο που μπορεί να εξασφαλιστεί μόνο από τον κατασκευαστή ή τους προμηθευτές του. Η ερμηνεία των πληροφοριών αυτών πρέπει να μην απαιτεί καμία εξειδικευμένη ή μοναδική πληροφορία αποκωδικοποίησης, εκτός εάν αυτή η πληροφορία είναι δημοσίως διαθέσιμη.
 A.5.2.3.
 Είναι δυνατή η ανάκτηση όλων των «πληροφοριών ελέγχου των NOx» από το σύστημα με τη χρήση της μεθόδου που χρησιμοποιείται για την ανάκτηση των πληροφοριών του συστήματος OBD σύμφωνα με το παράρτημα 9Α.
 A.5.2.4.
 Είναι δυνατή η ανάκτηση όλων των «πληροφοριών ελέγχου των NOx» από το σύστημα με τη χρήση του εξοπλισμού δοκιμών που χρησιμοποιείται για την ανάκτηση των πληροφοριών του συστήματος OBD σύμφωνα με το παράρτημα 9Α.
 A.5.2.5.
 Οι «πληροφορίες ελέγχου των NOx» είναι διαθέσιμες μέσω πρόσβασης «μόνο για ανάγνωση» (δηλαδή, χωρίς να είναι δυνατή η απαλοιφή, η επαναφορά, η διαγραφή ή η τροποποίηση κανενός στοιχείου).
 A.5.3. Περιεχόμενο των πληροφοριών
 A.5.3.1.
 Οι «πληροφορίες ελέγχου των NOx» περιέχουν τουλάχιστον τα εξής στοιχεία:
 α)
 τον αναγνωριστικό αριθμό του οχήματος (VIN)·
 β)
 την κατάσταση του συστήματος προειδοποίησης (ενεργοποιημένο, μη ενεργοποιημένο)·
 γ)
 την κατάσταση του συστήματος ήπιας προτροπής (ενεργοποιημένο, απενεργοποιημένο)·
 δ)
 την κατάσταση του συστήματος αυστηρής προτροπής (ενεργοποιημένο, απενεργοποιημένο)·
 ε)
 τον αριθμό των κύκλων προθέρμανσης και τον αριθμό των ωρών λειτουργίας του κινητήρα από τη διαγραφή των καταγεγραμμένων «πληροφοριών ελέγχου των NOx» κατόπιν συντήρησης ή επισκευής·
 στ)
 τον τύπο των μετρητών που σχετίζονται με το παρόν παράρτημα (ποιότητα αντιδραστηρίου, κατανάλωση αντιδραστηρίου, σύστημα δοσολογίας, βαλβίδα EGR, σύστημα παρακολούθησης) και τον αριθμό των ωρών λειτουργίας του κινητήρα που δείχνει ο καθένας από αυτούς τους μετρητές. Αν χρησιμοποιούνται πολλαπλοί μετρητές, η τιμή που λαμβάνεται υπόψη όσον αφορά τις «πληροφορίες ελέγχου των NOx» είναι η τιμή του καθενός από αυτούς τους μετρητές που σχετίζεται με την


text:
υπό εξέταση αστοχία που έχει την υψηλότερη τιμή·
 ζ)
 τους DTC που συνδέονται με τις δυσλειτουργίες οι οποίες σχετίζονται με το παρόν παράρτημα και την κατάστασή τους («πιθανός», «επιβεβαιωμένος και ενεργός» κ.λπ.)
 Προσάρτημα 6
 Απόδειξη της ελάχιστης αποδεκτής συγκέντρωσης αντιδραστηρίου CDmin
 A.6.1.
 Ο κατασκευαστής αποδεικνύει την ορθή τιμή της CDmin κατά την έγκριση τύπου εκτελώντας το θερμό μέρος του κύκλου WHTC, σύμφωνα με τις διατάξεις του παραρτήματος 4, χρησιμοποιώντας ένα αντιδραστήριο με τη συγκέντρωση CDmin.
 A.6.2.
 Η δοκιμή ακολουθεί τον κατάλληλο κύκλο προετοιμασίας, επιτρέποντας σε ένα σύστημα ελέγχου των NOx κλειστού κύκλου να εκτελεί προσαρμογή στην ποιότητα του αντιδραστηρίου με τη συγκέντρωση CDmin.
 A.6.3.
 Οι εκπομπές ρύπων που προκύπτουν από αυτήν τη δοκιμή είναι μικρότερες από τα όρια εκπομπών που ορίζονται στα σημεία 7.1.1 και 7.1.1.1 του παρόντος παραρτήματος.
 ΠΑΡΑΡΤΗΜΑ 12
 ΕΚΠΟΜΠΕΣ CO2 ΚΑΙ ΚΑΤΑΝΑΛΩΣΗ ΚΑΥΣΙΜΟΥ
 1. ΕΙΣΑΓΩΓΗ
 1.1. Στο παρόν παράρτημα ορίζονται οι διατάξεις και οι διαδικασίες δοκιμής για την υποβολή εκθέσεων σχετικά με τις εκπομπές CO2 και την κατανάλωση καυσίμου.
 2. ΓΕΝΙΚΕΣ ΑΠΑΙΤΗΣΕΙΣ
 2.1. Οι εκπομπές CO2 και η κατανάλωση καυσίμου καθορίζονται κατά τους κύκλους δοκιμής WHTC και WHSC σύμφωνα με τα σημεία 7.2 έως 7.8 του παραρτήματος 4.
 2.2. Τα αποτελέσματα της δοκιμής αναφέρονται ως μέσοι όροι των συγκεκριμένων τιμών πέδησης του κύκλου και εκφράζονται ως g/kWh.
 3. ΠΡΟΣΔΙΟΡΙΣΜΟΣ ΤΩΝ ΕΚΠΟΜΠΩΝ CO2
 3.1. Μέτρηση πρωτογενών καυσαερίων
 Το παρόν σημείο εφαρμόζεται εάν το CO2 μετράται στα πρωτογενή καυσαέρια.
 3.1.1. Μέτρηση
 Το CO2 των πρωτογενών καυσαερίων που εκπέμπεται από τον δοκιμαζόμενο κινητήρα μετράται με έναν αναλυτή υπέρυθρης ακτινοβολίας χωρίς διάχυση (NDIR) σύμφωνα με το σημείο 9.3.2.3 και το προσάρτημα 2 του παραρτήματος 4.
 Το σύστημα μέτρησης πληροί τις απαιτήσεις γραμμικότητας του σημείου 9.2 και του πίνακα 7 του παραρτήματος 4.
 Το σύστημα μέτρησης πληροί τις απαιτήσεις των σημείων 9.3.1, 9.3.4 και 9.3.5 του παραρτήματος 4.
 3.1.2. Αξιολόγηση δεδομένων
 Τα σχετικά δεδομένα καταγράφονται και αποθηκεύονται σύμφωνα με το σημείο 7.6.6 του παραρτήματος 4. Τα ίχνη των καταγεγραμμένων συγκεντρώσεων και τα ίχνη του ρυθμού ροής της μάζας καυσαερίων ευθυγραμμίζονται με τον χρόνο μετατροπής όπως ορίζεται στο σημείο 3.1 του παραρτήματος 4.
 3.1.3. Υπολογισμός του μέσου όρου των εκπομπών κύκλου
 Εάν μετρώνται σε ξηρή βάση, εφαρμόζεται η διόρθωση για ξηρή/υγρή βάση, σύμφωνα με το σημείο 8.1 του παραρτήματος 4, στις τιμές στιγμιαίας συγκέντρωσης πριν γίνει οποιοσδήποτε περαιτέρω υπολογισμός.
 Η μάζα του CO2 (g/δοκιμή) προσδιορίζεται μέσω υπολογισμού της στιγμιαίας μάζας εκπομπών από τη συγκέντρωση πρωτογενούς CO2 και τη ροή μάζας καυσαερίων, που έχουν ευθυγραμμιστεί όσον αφορά τους χρόνους μετατροπής τους σύμφωνα με το σημείο 8.4.2.2 του παραρτήματος 4, ολοκληρώνοντας τις στιγμιαίες τιμές στον κύκλο και πολλαπλασιάζοντας την ολοκληρωμένη τιμή με τις τιμές u του CO2 από τον πίνακα 5 του παραρτήματος 4.
 Εφαρμόζεται η ακόλουθη εξίσωση:
 (σε g/δοκιμή)
 όπου:
 u
 CO2
 είναι ο λόγος της πυκνότητας του CO2 προς την πυκνότητα των καυσαερίων
 c
 CO2,i
 είναι η στιγμιαία συγκέντρωση CO2 στα καυσαέρια, σε ppm
 q
 mew,i
 είναι ο στιγμιαίος ρυθμός ροής της μάζας καυσαερίων, σε kg/s
 f
 είναι ο ρυθμός δειγματοληψίας των δεδομένων, σε Hz
 n
 είναι ο αριθμός των μετρήσεων
 Προαιρετικά, η


text:
μάζα CO2 μπορεί να υπολογιστεί σύμφωνα με το σημείο 8.4.2.4 του παραρτήματος 4 χρησιμοποιώντας μια γραμμομοριακή μάζα CO2 (M
 CO2
 ) των 44.01 g/mol.
 3.2. Μέτρηση αραιωμένων καυσαερίων
 Το παρόν σημείο εφαρμόζεται εάν το CO2 μετράται στα αραιωμένα καυσαέρια.
 3.2.1. Μέτρηση
 Το CO2 των αραιωμένων καυσαερίων που εκπέμπεται από τον δοκιμαζόμενο κινητήρα μετράται με έναν αναλυτή υπέρυθρης ακτινοβολίας χωρίς διάχυση (NDIR) σύμφωνα με το σημείο 9.3.2.3 και το προσάρτημα 2 του παραρτήματος 4. Η αραίωση των καυσαερίων γίνεται με φιλτραρισμένο αέρα περιβάλλοντος, συνθετικό αέρα ή άζωτο. Η ικανότητα ροής του συστήματος αραίωσης πλήρους ροής πρέπει να είναι αρκετά μεγάλη ώστε να εξαλείφεται πλήρως κάθε συμπύκνωση νερού στα συστήματα αραίωσης και δειγματοληψίας.
 Το σύστημα μέτρησης πληροί τις απαιτήσεις γραμμικότητας του σημείου 9.2 και του πίνακα 7 του παραρτήματος 4.
 Το σύστημα μέτρησης πληροί τις απαιτήσεις των σημείων 9.3.1, 9.3.4 και 9.3.5 του παραρτήματος 4.
 3.2.2. Αξιολόγηση δεδομένων
 Τα σχετικά δεδομένα καταγράφονται και αποθηκεύονται σύμφωνα με το σημείο 7.6.6 του παραρτήματος 4.
 3.2.3. Υπολογισμός του μέσου όρου των εκπομπών κύκλου
 Εάν μετρώνται σε ξηρή βάση, εφαρμόζεται η διόρθωση για ξηρή/υγρή βάση, σύμφωνα με το σημείο 8.1. του παραρτήματος 4.
 Για συστήματα με σταθερή ροή μάζας (με εναλλάκτη θερμότητας), η μάζα του CO2 (g/δοκιμή) προσδιορίζεται από την ακόλουθη εξίσωση:
 (σε g/δοκιμή)
 όπου:
 c
 CO2
 είναι η συγκέντρωση CO2 που έχει υποβληθεί σε διόρθωση υποβάθρου, σε ppm
 0.001519
 είναι ο λόγος της πυκνότητας του CO2 προς την πυκνότητα του αέρα (συντελεστής u)
 m
 ed
 είναι η συνολική μάζα των αραιωμένων καυσαερίων σε ολόκληρο τον κύκλο, σε kg
 Για συστήματα χωρίς εναλλάκτη θερμότητας, η μάζα του CO2 (g/δοκιμή) προσδιορίζεται με υπολογισμό των στιγμιαίων εκπομπών μάζας και ολοκλήρωση των στιγμιαίων τιμών σε ολόκληρο τον κύκλο. Επίσης η διόρθωση υποβάθρου εφαρμόζεται απευθείας στη στιγμιαία τιμή συγκέντρωσης. Εφαρμόζεται η ακόλουθη εξίσωση:
 όπου:
 c
 CO2,e
 είναι η συγκέντρωση CO2 μετρούμενη στα αραιωμένα καυσαέρια, σε ppm
 c
 CO2,d
 είναι η συγκέντρωση CO2 μετρούμενη στον αέρα αραίωσης, σε ppm
 0.001519
 είναι ο λόγος της πυκνότητας του CO2 προς την πυκνότητα του αέρα (συντελεστής u)
 m
 ed,i
 είναι η στιγμιαία μάζα του αραιωμένου καυσαερίου, σε kg
 m
 ed
 είναι η συνολική μάζα των αραιωμένων καυσαερίων σε ολόκληρο τον κύκλο, σε kg
 D
 είναι ο συντελεστής αραίωσης
 Προαιρετικά, ο συντελεστής u μπορεί να υπολογιστεί με βάση την εξίσωση 57 του σημείου 8.5.2.3.1 του παραρτήματος 4 χρησιμοποιώντας μια γραμμομοριακή μάζα CO2 (M
 CO2
 ) των 44.01 g/mol.
 Η διόρθωση υποβάθρου του CO2 εφαρμόζεται σύμφωνα με το σημείο 8.5.2.3.2 του παραρτήματος 4.
 3.3. Υπολογισμός των ειδικών εκπομπών πέδησης
 Το έργο κύκλου που απαιτείται για τον υπολογισμό των ειδικών εκπομπών CO2 πέδησης προσδιορίζεται σύμφωνα με το σημείο 7.8.6 του παραρτήματος 4.
 3.3.1. WHTC
 Οι ειδικές εκπομπές πέδησης e
 CO2
 (g/kWh) υπολογίζονται ως εξής:
 όπου:
 m
 CO2, cold
 είναι η μάζα εκπομπών CO2 της δοκιμής ψυχρής εκκίνησης του κινητήρα, σε g/δοκιμή
 m
 CO2, hot
 είναι η μάζα εκπομπών CO2 της δοκιμής θερμής εκκίνησης του κινητήρα, σε g/δοκιμή
 W
 act, cold
 είναι το πραγματικό έργο κύκλου στην δοκιμή ψυχρής εκκίνησης, σε kWh
 W
 act, hot
 είναι το πραγματικό


text:
έργο κύκλου στην δοκιμή θερμής εκκίνησης, σε kWh
 3.3.2. WHSC
 Οι ειδικές εκπομπές πέδησης e
 CO2
 (g/kWh) υπολογίζονται ως εξής:
 όπου:
 m
 CO2
 είναι η μάζα εκπομπών CO2, σε g/δοκιμή
 W
 act
 είναι το πραγματικό έργο κύκλου, σε kWh
 4. ΠΡΟΣΔΙΟΡΙΣΜΟΣ ΤΗΣ ΚΑΤΑΝΑΛΩΣΗΣ ΚΑΥΣΙΜΟΥ
 4.1. Μέτρηση
 Η μέτρηση της στιγμιαίας ροής καυσίμου γίνεται με συστήματα που κατά προτίμηση μετρούν απευθείας τη μάζα, όπως τα εξής:
 α)
 αισθητήρας ροής μάζας·
 β)
 ζύγιση καυσίμου·
 γ)
 μετρητής Coriolis.
 Το σύστημα μέτρησης ροής καυσίμου έχει τα εξής χαρακτηριστικά:
 α)
 ακρίβεια της τάξης του ± 2 τοις εκατό της ένδειξης ή ± 0.3 τοις εκατό της πλήρους κλίμακας, όποιο είναι καλύτερο·
 β)
 πιστότητα της τάξης του ± 1 τοις εκατό της πλήρους κλίμακας ή καλύτερη·
 γ)
 χρόνο ανόδου που δεν υπερβαίνει τα 5 δευτερόλεπτα.
 Το σύστημα μέτρησης πληροί τις απαιτήσεις γραμμικότητας του σημείου 9.2 και του πίνακα 7 του παραρτήματος 4.
 Λαμβάνονται προφυλάξεις για την αποφυγή εσφαλμένων μετρήσεων. Οι προφυλάξεις αυτές περιλαμβάνουν τουλάχιστον τα εξής:
 α)
 την προσεκτική εγκατάσταση της συσκευής σύμφωνα με τις συστάσεις του κατασκευαστή του οργάνου και την ορθή μηχανική πρακτική·
 β)
 την προετοιμασία ροής που είναι απαραίτητη για την αποτροπή κυματισμών, δινών, κυκλοφοριακών ροών ή κυκλοφοριακών δονήσεων που επηρεάζουν την ακρίβεια ή την ορθότητα του συστήματος ροής καυσίμου·
 γ)
 λαμβάνεται υπόψη οποιοδήποτε καύσιμο που παρακάμπτει τον κινητήρα ή επιστρέφει από τον κινητήρα στη δεξαμενή αποθήκευσης καυσίμων.
 4.2. Αξιολόγηση δεδομένων
 Τα σχετικά δεδομένα καταγράφονται και αποθηκεύονται σύμφωνα με το σημείο 7.6.6 του παραρτήματος 4.
 4.3. Υπολογισμός του μέσου όρου της κατανάλωσης καυσίμου
 Η μάζα του καυσίμου (g/δοκιμή) προσδιορίζεται με βάση το άθροισμα των στιγμιαίων τιμών κατά τον κύκλο, ως εξής:
 όπου:
 q
 mf,i
 είναι η στιγμιαία ροή καυσίμου, σε kg/s
 f
 είναι ο ρυθμός δειγματοληψίας των δεδομένων, σε Hz
 n
 είναι ο αριθμός των μετρήσεων
 4.4. Υπολογισμός της ειδικής κατανάλωσης καυσίμου πέδησης
 Το έργο κύκλου που απαιτείται για τον υπολογισμό της ειδικής κατανάλωσης καυσίμου πέδησης προσδιορίζεται σύμφωνα με το σημείο 7.8.6 του παραρτήματος 4.
 4.4.1. WHTC
 Η ειδική κατανάλωση καυσίμου πέδησης e
 f (g/kWh) υπολογίζται ως εξής:
 όπου:
 q
 mf, cold
 είναι η μάζα καυσίμου της δοκιμής ψυχρής εκκίνησης του κινητήρα, σε g/δοκιμή
 q
 mf, hot
 είναι η μάζα καυσίμου της δοκιμής θερμής εκκίνησης του κινητήρα, σε g/δοκιμή
 W
 act, cold
 είναι το πραγματικό έργο κύκλου στην δοκιμή ψυχρής εκκίνησης, σε kWh
 W
 act, hot
 είναι το πραγματικό έργο κύκλου στην δοκιμή θερμής εκκίνησης, σε kWh
 4.4.2. WHSC
 Η ειδική κατανάλωση καυσίμου πέδησης e
 f (g/kWh) υπολογίζται ως εξής:
 όπου:
 q
 mf
 είναι η μάζα καυσίμου, σε g/δοκιμή
 W
 act
 είναι το πραγματικό έργο κύκλου, σε kWh
 Προσάρτημα 1
 Διατάξεις σχετικά με τις εκπομπές CO2 και την κατανάλωση καυσίμου όσον αφορά την επέκταση της έγκρισης τύπου ενός οχήματος εγκεκριμένου βάσει του παρόντος κανονισμού με μάζα αναφοράς που υπερβαίνει τα 2 380 kg αλλά δεν υπερβαίνει τα 2 610 kg
 A.1.1. Εισαγωγή
 A.1.1.1.
 Το παρόν προσάρτημα ορίζει τις διατάξεις και τις διαδικασίες δοκιμής για την υποβολή εκθέσεων όσον αφορά τις εκπομπές CO2 και την κατανάλωση καυσίμου για την επέκταση μιας έγκρισης τύπου ενός


text:
οχήματος εγκεκριμένου βάσει του παρόντος κανονισμού με μάζα αναφοράς που υπερβαίνει τα 2 380 kg αλλά δεν υπερβαίνει τα 2 610 kg.
 A.1.2. Γενικές απαιτήσεις
 A.1.2.1.
 Για εξασφαλίσει επέκταση της έγκρισης τύπου ενός οχήματος για τον κινητήρα του που έχει εγκριθεί βάσει του παρόντος κανονισμού για ένα όχημα με μάζα αναφοράς που υπερβαίνει τα 2 380 kg αλλά δεν υπερβαίνει τα 2 610 kg, ο κατασκευαστής πληροί τις απαιτήσεις του κανονισμού 101 με τις εξαιρέσεις που αναφέρονται παρακάτω.
 A.1.2.1.2.
 Το σημείο 5.2.4 του κανονισμού 101 νοείται ως εξής:
 (1)
 πυκνότητα: μετράται στο καύσιμο δοκιμής σύμφωνα με το πρότυπο ISO 3675 ή με ισοδύναμη μέθοδο. Για τη βενζίνη, το ντίζελ, την αιθανόλη (E85) και την αιθανόλη για ειδικούς κινητήρες ανάφλεξης με συμπίεση (ED95) χρησιμοποιείται η πυκνότητα που μετράται στους 288 K (15°C), ενώ για το υγραέριο και το φυσικό αέριο ή το βιομεθάνιο χρησιμοποιείται η πυκνότητα αναφοράς ως εξής:
 0.538 kg/λίτρο για το υγραέριο
 0.654 kg/m3 για το φυσικό αέριο
 (2)
 λόγος άνθρακα/οξυγόνου: χρησιμοποιούνται οι εξής σταθερές τιμές:
 C1H1.93O0.032 για τη βενζίνη (E10),
 C1H1.86O0.006 για το ντίζελ (B7)
 C1H2.525 για το υγραέριο,
 CH4 για το φυσικό αέριο και το βιομεθάνιο
 C1H2.74O0.385 για την αιθανόλη (E85),
 C1H2.92O0.46 για την αιθανόλη για ειδικούς κινητήρες ανάφλεξης με συμπίεση (ED95),
 A.1.2.1.3.
 Το σημείο 1.4.3 του παραρτήματος 6 του κανονισμού αριθ. 101 νοείται ως εξής:
 «1.4.3.
 Η κατανάλωση καυσίμου (FC), εκφρασμένη σε λίτρα ανά 100 km [στην περίπτωση βενζίνης, υγραερίου, αιθανόλης (Ε85 και ED95) και ντίζελ] ή σε m3 ανά 100 km (στην περίπτωση φυσικού αερίου/βιομεθανίου), υπολογίζεται με τους ακόλουθους τύπους:
 α)
 για οχήματα με κινητήρα επιβαλλόμενης ανάφλεξης που τροφοδοτούνται με βενζίνη (E10):
 β)
 για οχήματα με κινητήρα επιβαλλόμενης ανάφλεξης που τροφοδοτούνται με υγραέριο:
 Εάν η σύνθεση του χρησιμοποιούμενου καυσίμου για τη δοκιμή διαφέρει από τη σύνθεση που προβλέπεται για τον υπολογισμό της κανονικής κατανάλωσης, εφόσον το ζητήσει ο κατασκευαστής, μπορεί να χρησιμοποιείται ένας συντελεστής διόρθωσης (cf), ως εξής:
 Ο συντελεστής διόρθωσης (cf), που μπορεί να εφαρμόζεται, ορίζεται ως εξής:
 όπου:
 nactual είναι ο πραγματικός λόγος H/C του χρησιμοποιούμενου καυσίμου
 γ)
 για οχήματα με κινητήρα επιβαλλόμενης ανάφλεξης που κινούνται με φυσικό αέριο/βιομεθάνιο:
 δ)
 για οχήματα με κινητήρα επιβαλλόμενης ανάφλεξης που κινούνται με αιθανόλη (E85):
 ε)
 για οχήματα με κινητήρα ανάφλεξης με συμπίεση που τροφοδοτούνται με ντίζελ (B7):
 στ)
 για οχήματα με ειδικό κινητήρα ανάφλεξης με συμπίεση που τροφοδοτούνται με αιθανόλη (ED95):
 Σ’ αυτούς τους τύπους:
 FC
 είναι η κατανάλωση καυσίμου σε λίτρα ανά 100 km (στην περίπτωση βενζίνης, αιθανόλης, υγραερίου, ντίζελ ή βιοντίζελ) ή σε m3 ανά 100 km (στην περίπτωση φυσικού αέριου).
 HC
 είναι οι μετρούμενες εκπομπές υδρογονανθράκων σε g/km
 CO
 είναι οι μετρούμενες εκπομπές μονοξειδίου του άνθρακα σε g/km
 CO2
 είναι οι μετρούμενες εκπομπές διοξειδίου του άνθρακα σε g/km
 D
 είναι η πυκνότητα του καυσίμου δοκιμής.
 Στην περίπτωση αέριων καυσίμων είναι η πυκνότητα στους 288K (15°C).»
 ΠΑΡΑΡΤΗΜΑ 13
 ΕΓΚΡΙΣΗ ΤΎΠΟΥ ΤΩΝ ΔΙΑΤΑΞΕΩΝ ΑΝΤΙΚΑΤΑΣΤΑΣΗΣ ΓΙΑ ΤΟΝ ΕΛΕΓΧΟ ΤΗΣ ΡΥΠΑΝΣΗΣ ΩΣ ΧΩΡΙΣΤΩΝ ΤΕΧΝΙΚΩΝ ΜΟΝΑΔΩΝ
 1. ΕΙΣΑΓΩΓΗ
 1.1. Το παρόν παράρτημα περιλαμβάνει συμπληρωματικές απαιτήσεις για την έγκριση τύπου των διατάξεων αντικατάστασης για τον έλεγχο της ρύπανσης ως


text:
χωριστών τεχνικών μονάδων.
 1.2. Ορισμός
 1.2.1. «Τύπος διάταξης για τον έλεγχο της ρύπανσης»: καταλυτικοί μετατροπείς και φίλτρα σωματιδίων, τα οποία δεν διαφέρουν ως προς τα ακόλουθα:
 α)
 τον αριθμό των υποστρωμάτων, τη δομή και το υλικό·
 β)
 τον τύπο δραστηριότητας κάθε υποστρώματος·
 γ)
 τον όγκο, την αναλογία πρόσθιου μέρους και μήκους του υποστρώματος·
 δ)
 το περιεχόμενο του υλικού του καταλύτη·
 ε)
 την αναλογία υλικού του καταλύτη·
 στ)
 την πυκνότητα των καναλιών τετραγωνικής διατομής·
 ζ)
 τις διαστάσεις και το σχήμα·
 η)
 τη θερμική προστασία.
 2. ΓΕΝΙΚΕΣ ΑΠΑΙΤΗΣΕΙΣ
 2.1. Σήμανση
 2.1.1 Κάθε διάταξη αντικατάστασης για τον έλεγχο της ρύπανσης φέρει τουλάχιστον τα ακόλουθα στοιχεία ταυτοποίησης:
 α)
 την επωνυμία ή το εμπορικό σήμα του κατασκευαστή·
 β)
 τη μάρκα και τον προσδιοριστικό αριθμό εξαρτήματος της διάταξης αντικατάστασης για τον έλεγχο της ρύπανσης, όπως καταγράφονται στο έγγραφο πληροφοριών που εκδίδεται σύμφωνα με το υπόδειγμα που ορίζεται στο προσάρτημα 1 του παρόντος παραρτήματος.
 2.1.2. Κάθε αρχική διάταξη αντικατάστασης για τον έλεγχο της ρύπανσης φέρει τουλάχιστον τα ακόλουθα στοιχεία ταυτοποίησης:
 α)
 την επωνυμία ή το εμπορικό σήμα του κατασκευαστή του οχήματος ή του κινητήρα·
 β)
 τη μάρκα και τον προσδιοριστικό αριθμό εξαρτήματος της αρχικής διάταξης αντικατάστασης για τον έλεγχο της ρύπανσης, όπως καταγράφονται στις πληροφορίες που αναφέρονται στο σημείο 2.3.
 2.2. Τεκμηρίωση
 2.2.1. Κάθε διάταξη αντικατάστασης για τον έλεγχο της ρύπανσης συνοδεύεται από τις ακόλουθες πληροφορίες:
 α)
 την επωνυμία ή το εμπορικό σήμα του κατασκευαστή·
 β)
 τη μάρκα και τον προσδιοριστικό αριθμό εξαρτήματος της διάταξης αντικατάστασης για τον έλεγχο της ρύπανσης, όπως καταγράφονται στο έγγραφο πληροφοριών που εκδίδεται σύμφωνα με το υπόδειγμα που ορίζεται στο προσάρτημα 1 του παρόντος παραρτήματος.
 γ)
 τα οχήματα ή τους κινητήρες (συμπεριλαμβανομένου του έτους κατασκευής) για τα οποία εγκρίνεται η διάταξη αντικατάστασης για τον έλεγχο της ρύπανσης, συμπεριλαμβανομένης, κατά περίπτωση, σήμανσης που δηλώνει εάν η διάταξη αντικατάστασης για τον έλεγχο της ρύπανσης είναι κατάλληλη για τοποθέτηση σε όχημα εξοπλισμένο με ενσωματωμένο σύστημα διάγνωσης (OBD)·
 δ)
 Οδηγίες εγκατάστασης.
 Οι πληροφορίες που αναφέρονται στο παρόν σημείο περιέχονται στον κατάλογο προϊόντων που διανέμεται στα σημεία πώλησης από τον κατασκευαστή διατάξεων αντικατάστασης για τον έλεγχο της ρύπανσης.
 2.2.2. Κάθε αρχική διάταξη αντικατάστασης για τον έλεγχο της ρύπανσης συνοδεύεται από τις ακόλουθες πληροφορίες:
 α)
 την επωνυμία ή το εμπορικό σήμα του κατασκευαστή του οχήματος ή του κινητήρα·
 β)
 τη μάρκα και τον προσδιοριστικό αριθμό εξαρτήματος της αρχικής διάταξης αντικατάστασης για τον έλεγχο της ρύπανσης, όπως καταγράφονται στις πληροφορίες που αναφέρονται στο σημείο 2.3·
 γ)
 τα οχήματα ή τους κινητήρες των οποίων η αρχική διάταξη αντικατάστασης για τον έλεγχο της ρύπανσης εμπίπτει στον τύπο που καλύπτεται από το σημείο 3.2.12.2.1 του του παραρτήματος 1 μέρος 1, συμπεριλαμβανομένης, κατά περίπτωση, της σήμανσης που δηλώνει εάν η αρχική διάταξη αντικατάστασης για τον έλεγχο της ρύπανσης είναι κατάλληλη για τοποθέτηση σε όχημα εξοπλισμένο με ενσωματωμένο σύστημα διάγνωσης (OBD)·
 δ)
 Οδηγίες εγκατάστασης.
 Οι πληροφορίες που αναφέρονται στο παρόν σημείο περιέχονται στον κατάλογο προϊόντων που διανέμεται στα σημεία πώλησης από τον κατασκευαστή του οχήματος ή του κινητήρα.
 2.3. Για μια αρχική διάταξη αντικατάστασης για τον έλεγχο της ρύπανσης, ο κατασκευαστής του οχήματος ή


text:
του κινητήρα υποβάλλει στην αρχή έγκρισης τύπου τις απαραίτητες πληροφορίες σε ηλεκτρονική μορφή οι οποίες συνδέουν τους σχετικούς αριθμούς εξαρτήματος με την τεκμηρίωση της έγκρισης τύπου.
 Στις πληροφορίες αυτές περιλαμβάνονται τα ακόλουθα:
 α)
 η(οι) μάρκα(-ες) και ο(οι) τύπος(-οι) του οχήματος ή του κινητήρα·
 β)
 η(οι) μάρκα(-ες) και ο(οι) τύπος(-οι) της αρχικής διάταξης αντικατάστασης για τον έλεγχο της ρύπανσης·
 γ)
 ο(οι) αριθμός(-οί) εξαρτήματος(-των) της αρχικής διάταξης αντικατάστασης για τον έλεγχο της ρύπανσης·
 δ)
 ο αριθμός έγκρισης τύπου του(των) σχετικού(-ων) τύπου(-ων) κινητήρα ή οχήματος.
 3. ΣΗΜΑ ΕΓΚΡΙΣΗΣ ΤΎΠΟΥ ΧΩΡΙΣΤΗΣ ΤΕΧΝΙΚΗΣ ΜΟΝΑΔΑΣ
 3.1. Κάθε διάταξη αντικατάστασης για τον έλεγχο της ρύπανσης, που συμμορφώνεται με τον τύπο που εγκρίνεται σύμφωνα με τον παρόντα κανονισμό ως χωριστή τεχνική μονάδα, φέρει σήμα έγκρισης τύπου.
 3.2. Το σήμα έγκρισης τύπου που αναφέρεται στην παράγραφο 3.1 αποτελείται από:
 3.2.1.
 Έναν κύκλο ο οποίος περικλείει το γράμμα «E», ακολουθούμενο από τον διακριτικό αριθμό της χώρας η οποία χορήγησε την έγκριση τύπου (βλέπε σημείο 4.12.3.1 του παρόντος κανονισμού)·
 3.2.2.
 τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης στα δεξιά του κύκλου που περιγράφεται στην παράγραφο 3.2.1·
 3.2.3.
 Τους χαρακτήρες «RD» μετά το εθνικό σύμβολο, οι οποίοι υποδηλώνουν ότι η έγκριση τύπου έχει χορηγηθεί για διάταξη αντικατάστασης για τον έλεγχο της ρύπανσης.
 3.3. Το σήμα έγκρισης τύπου τοποθετείται στη διάταξη αντικατάστασης για τον έλεγχο της ρύπανσης κατά τρόπο ανεξίτηλο και ευανάγνωστο. Εφόσον αυτό είναι εφικτό, το σήμα είναι ορατό μετά την τοποθέτηση της διάταξης αντικατάστασης για τον έλεγχο της ρύπανσης στο όχημα.
 3.4. Παράδειγμα του σήματος έγκρισης τύπου για χωριστή τεχνική μονάδα περιλαμβάνεται στο προσάρτημα 3 του παρόντος παραρτήματος.
 3.5. Η έγκριση ή η επέκταση ή η απόρριψη ή η οριστική παύση της παραγωγής μιας διάταξης αντικατάστασης για τον έλεγχο της ρύπανσης δυνάμει του παρόντος κανονισμού κοινοποιείται στα συμβαλλόμενα μέρη της συμφωνίας του 1958 τα οποία εφαρμόζουν τον παρόντα κανονισμό, μέσω ενός εντύπου σύμφωνα με το υπόδειγμα του προσαρτήματος 2 του παρόντος παραρτήματος. Κοινοποιούνται επίσης οι τιμές που μετρούνται κατά τη δοκιμή τύπου.
 4. ΤΕΧΝΙΚΕΣ ΑΠΑΙΤΉΣΕΙΣ
 4.1. Γενικές απαιτήσεις
 4.1.1. Η διάταξη αντικατάστασης για τον έλεγχο της ρύπανσης σχεδιάζεται, κατασκευάζεται και μπορεί να τοποθετηθεί κατά τρόπο που να επιτρέπει στον κινητήρα και στο όχημα να συμμορφώνεται με τις διατάξεις με τις οποίες συμμορφωνόταν αρχικά, εξασφαλίζοντας παράλληλα τη δυνατότητα ουσιαστικής μείωσης των ρυπογόνων εκπομπών κατά την κανονική διάρκεια ζωής του οχήματος υπό κανονικές συνθήκες χρήσης.
 4.1.2. Η διάταξη αντικατάστασης για τον έλεγχο της ρύπανσης τοποθετείται ακριβώς στη θέση της αρχικής διάταξης ελέγχου της ρύπανσης δίχως να τροποποιείται η θέση του σωλήνα εξαγωγής και των αισθητήρων θερμοκρασίας και πίεσης.
 4.1.3. Εάν η αρχική διάταξη ελέγχου της ρύπανσης περιλαμβάνει θερμικές προστασίες, η διάταξη αντικατάστασης για τον έλεγχο της ρύπανσης περιλαμβάνει αντίστοιχες προστασίες.
 4.1.4. Εφόσον ζητηθεί από τον αιτούντα έγκριση τύπου για κατασκευαστικό στοιχείο αντικατάστασης, η αρχή έγκρισης τύπου που χορήγησε την αρχική έγκριση τύπου του συστήματος κινητήρα καθιστά διαθέσιμες, χωρίς διακρίσεις, τις πληροφορίες που αναφέρονται στα σημεία 3.2.12.2.6.8.1.1 και 3.2.12.2.6.8.2.1 του μέρους 1 του εγγράφου πληροφοριών που περιλαμβάνεται στο παράρτημα 1 για κάθε όχημα που υποβάλλεται


text:
σε δοκιμή.
 4.2. Γενικές απαιτήσεις ανθεκτικότητας
 Η διάταξη αντικατάστασης για τον έλεγχο της ρύπανσης είναι ανθεκτική, δηλαδή σχεδιασμένη, κατασκευασμένη και ικανή να τοποθετηθεί κατά τρόπο που να εξασφαλίζει εύλογη ανθεκτικότητα σε φαινόμενα διάβρωσης και οξείδωσης στα οποία εκτίθεται, λαμβανομένων υπόψη των συνθηκών χρήσης του οχήματος.
 Η σχεδίαση της διάταξης αντικατάστασης για τον έλεγχο της ρύπανσης είναι τέτοια ώστε τα στοιχεία που εμπλέκονται ενεργά στον έλεγχο των εκπομπών να προστατεύονται επαρκώς από μηχανικές κρούσεις και έτσι να διασφαλίζεται ο αποτελεσματικός περιορισμός των ρυπογόνων εκπομπών κατά την κανονική διάρκεια ζωής του οχήματος υπό κανονικές συνθήκες χρήσης.
 Ο αιτών την έγκριση τύπου υποβάλλει στην αρχή έγκρισης τύπου λεπτομέρειες σχετικά με τη δοκιμή που χρησιμοποιήθηκε για τον καθορισμό της ανθεκτικότητας σε μηχανικές κρούσεις και τα αποτελέσματα της δοκιμής αυτής.
 4.3. Απαιτήσεις όσον αφορά τις εκπομπές
 4.3.1. Περίγραμμα της διαδικασίας αξιολόγησης των εκπομπών
 Οι κινητήρες που αναφέρονται στο σημείο 3.4.4 στοιχείο α) του παρόντος κανονισμού και οι οποίοι είναι εφοδιασμένοι με πλήρες σύστημα ελέγχου εκπομπών, περιλαμβανομένης και διάταξης αντικατάστασης για τον έλεγχο της ρύπανσης του τύπου για τον οποίο ζητείται έγκριση, υποβάλλονται σε δοκιμές κατάλληλες για τη σκοπούμενη εφαρμογή όπως περιγράφεται στο παράρτημα 4, προκειμένου να συγκριθεί η απόδοση του συστήματος αυτού με το αρχικό σύστημα ελέγχου εκπομπών σύμφωνα με τη διαδικασία η οποία περιγράφεται παρακάτω.
 4.3.1.1. Όταν η διάταξη αντικατάστασης για τον έλεγχο της ρύπανσης δεν περιλαμβάνει το πλήρες σύστημα ελέγχου εκπομπών, για την παροχή ενός πλήρους συστήματος χρησιμοποιείται μόνο νέος αρχικός εξοπλισμός ή νέα αρχικά κατασκευαστικά στοιχεία αντικατάστασης για τον έλεγχο της ρύπανσης.
 4.3.1.2. Το σύστημα ελέγχου εκπομπών υποβάλλεται σε γήρανση σύμφωνα με τη διαδικασία που περιγράφεται στο σημείο 4.3.2.4. και υποβάλλεται εκ νέου σε δοκιμή για να τεκμηριωθεί η ανθεκτικότητα της απόδοσης εκπομπών του.
 Η ανθεκτικότητα μιας διάταξης αντικατάστασης για τον έλεγχο της ρύπανσης καθορίζεται μέσω σύγκρισης των 2 διαδοχικών συνόλων δοκιμών εκπομπών καυσαερίων.
 α)
 Το πρώτο σύνολο είναι αυτό που διενεργείται με τη διάταξη αντικατάστασης για τον έλεγχο της ρύπανσης η οποία έχει λειτουργήσει σε 12 κύκλους WHSC.
 β)
 Το δεύτερο σύνολο είναι αυτό που διενεργείται με τη διάταξη αντικατάστασης για τον έλεγχο της ρύπανσης η οποία έχει υποβληθεί σε γήρανση μέσω των διαδικασιών που περιγράφονται παρακάτω.
 Όταν η έγκριση ισχύει για διάφορους τύπους κινητήρων του ίδιου κατασκευαστή κινητήρων και υπό την προϋπόθεση ότι στους διάφορους αυτούς τύπους κινητήρων τοποθετείται το ίδιο αρχικό σύστημα ελέγχου της ρύπανσης, οι δοκιμές μπορούν να περιοριστούν σε δύο τουλάχιστον κινητήρες επιλεγμένους κατόπιν συμφωνίας με την αρχή έγκρισης τύπου.
 4.3.2. Διαδικασία αξιολόγησης της απόδοσης εκπομπών μιας διάταξης αντικατάστασης για τον έλεγχο της ρύπανσης.
 4.3.2.1. Ο κινητήρας ή οι κινητήρες εξοπλίζεται(-oνται) με καινούρια αρχική διάταξη ελέγχου της ρύπανσης σύμφωνα με το σημείο 4.11.4 του παρόντος κανονισμού.
 Το σύστημα μετεπεξεργασίας καυσαερίων υποβάλλεται σε προετοιμασία 12 κύκλων WHSC. Έπειτα από αυτή την προετοιμασία, οι κινητήρες δοκιμάζονται σύμφωνα με τις διαδικασίες δοκιμής WHDC που ορίζονται στο παράρτημα 4. Εκτελούνται τρεις δοκιμές καυσαερίων για κάθε κατάλληλο τύπο.
 Οι κινητήρες των δοκιμών που διαθέτουν αρχικό σύστημα μετεπεξεργασίας καυσαερίων ή αρχικό σύστημα αντικατάστασης για τη μετεπεξεργασία καυσαερίων συμμορφώνονται με τις οριακές τιμές σύμφωνα


text:
με την έγκριση τύπου του κινητήρα ή του οχήματος.
 4.3.2.2. Δοκιμή καυσαερίων με διάταξη αντικατάστασης για τον έλεγχο των καυσίμων
 Η προς αξιολόγηση διάταξη αντικατάστασης για τον έλεγχο της ρύπανσης τοποθετείται στο δοκιμαζόμενο σύστημα μετεπεξεργασίας καυσαερίων σύμφωνα με τις απαιτήσεις του σημείου 4.3.2.1, αντικαθιστώντας τη σχετική αρχική διάταξη μετεπεξεργασίας καυσαερίων.
 Το σύστημα μετεπεξεργασίας καυσαερίων που περιλαμβάνει τη διάταξη αντικατάστασης για τον έλεγχο της ρύπανσης προετοιμάζεται τότε με 12 κύκλους WHSC. Έπειτα από αυτή την προετοιμασία, οι κινητήρες δοκιμάζονται σύμφωνα με τις διαδικασίες δοκιμής WHDC που περιγράφονται στο παράρτημα 4. Εκτελούνται τρεις δοκιμές καυσαερίων για κάθε κατάλληλο τύπο.
 4.3.2.3. Αρχική αξιολόγηση της εκπομπής ρύπων από κινητήρες εφοδιασμένους με διατάξεις αντικατάστασης για τον έλεγχο της ρύπανσης.
 Οι απαιτήσεις όσον αφορά τις εκπομπές των κινητήρων που είναι εφοδιασμένοι με τη διάταξη αντικατάστασης για τον έλεγχο της ρύπανσης θεωρείται ότι ικανοποιούνται εάν τα αποτελέσματα για κάθε ρύπο που υπόκειται σε ρύθμιση (CO, HC, NMHC, μεθάνιο, NOx, NH3, μάζα σωματιδίων και αριθμό σωματιδίων ανάλογα με την έγκριση τύπου του κινητήρα) πληρούν τις εξής προϋποθέσεις:
 (1)
 ;
 (2)
 M ≤ G
 όπου:
 M
 :
 είναι η μέση τιμή των εκπομπών ενός ρύπου που λαμβάνεται από τις τρεις δοκιμές με τη διάταξη αντικατάστασης για τον έλεγχο της ρύπανσης·
 S
 :
 είναι η μέση τιμή των εκπομπών ενός ρύπου που λαμβάνεται από τις τρεις δοκιμές με την αρχική ή αρχική διάταξη αντικατάστασης για τον έλεγχο της ρύπανσης·
 G
 :
 η οριακή τιμή των εκπομπών ενός ρύπου σύμφωνα με την έγκριση τύπου του οχήματος.
 4.3.2.4. Ανθεκτικότητα της απόδοσης εκπομπών
 Το σύστημα μετεπεξεργασίας καυσαερίων που δοκιμάζεται σύμφωνα με το σημείο 4.3.2.2 και στο οποίο ενσωματώνεται η διάταξη αντικατάστασης για τον έλεγχο της ρύπανσης υποβάλλεται στις διαδικασίες ανθεκτικότητας που περιγράφονται στο προσάρτημα 4 του παρόντος παραρτήματος.
 4.3.2.5. Δοκιμή καυσαερίων με διάταξη αντικατάστασης για τον έλεγχο των καυσίμων που έχει υποβληθεί σε γήρανση
 Το σύστημα μετεπεξεργασίας καυσαερίων που έχει υποβληθεί σε γήρανση και στο οποίο ενσωματώνεται η διάταξη αντικατάστασης για τον έλεγχο της ρύπανσης που έχει υποβληθεί σε γήρανση τοποθετείται στον κινητήρα δοκιμής που χρησιμοποιείται σύμφωνα με τα σημεία 4.3.2.1 και 4.3.2.2.
 Τα συστήματα μετεπεξεργασίας καυσαερίων που έχουν υποβληθεί σε γήρανση υποβάλλονται σε προετοιμασία με 12 κύκλους WHSC και στη συνέχεια δοκιμάζονται χρησιμοποιώντας τις διαδικασίες WHDC που περιγράφονται στο παράρτημα 4. Εκτελούνται τρεις δοκιμές καυσαερίων για κάθε κατάλληλο τύπο.
 4.3.2.6. Προσδιορισμός του συντελεστή γήρανσης για τη διάταξη αντικατάστασης για τον έλεγχο της ρύπανσης
 Ο συντελεστής γήρανσης για κάθε ρύπο ορίζεται ως ο λόγος των εφαρμοζόμενων τιμών εκπομπών κατά το τελικό σημείο της ωφέλιμης διάρκειας ζωής προς τις αντίστοιχες τιμές κατά την έναρξη της συσσώρευσης λειτουργίας. (Π.χ. εάν οι εκπομπές του ρύπου Α κατά το τελικό σημείο της ωφέλιμης διάρκειας ζωής είναι 1,50 g/kWh και οι αντίστοιχες εκπομπές κατά την έναρξη της συσσώρευσης λειτουργίας είναι 1,82 g/kWh, ο συντελεστής γήρανσης είναι ).
 4.3.2.7. Αξιολόγηση της εκπομπής ρύπων από κινητήρες εφοδιασμένους με διατάξεις αντικατάστασης για τον έλεγχο της ρύπανσης.
 Οι απαιτήσεις όσον αφορά τις εκπομπές των κινητήρων που είναι εφοδιασμένοι με τη διάταξη αντικατάστασης για τον έλεγχο της ρύπανσης η οποία έχει υποβληθεί σε


text:
γήρανση (όπως περιγράφεται στο σημείο 4.3.2.5) θεωρείται ότι ικανοποιούνται εάν τα αποτελέσματα για κάθε ρύπο που υπόκειται σε ρύθμιση (CO, HC, NMHC, μεθάνιο, NOx, NH3, μάζα σωματιδίων και αριθμό σωματιδίων ανάλογα με την έγκριση τύπου του κινητήρα) πληρούν την εξής προϋπόθεση:
 όπου:
 M
 :
 είναι η μέση τιμή των εκπομπών ενός ρύπου που λαμβάνεται από τις τρεις δοκιμές με την προετοιμασμένη διάταξη αντικατάστασης για τον έλεγχο της ρύπανσης πριν από τη γήρανση (δηλαδή, αποτελέσματα από το σημείο 4.3.2).
 AF
 :
 είναι ο συντελεστής γήρανσης για έναν ρύπο·
 G
 :
 είναι η οριακή τιμή των εκπομπών ενός ρύπου σύμφωνα με την έγκριση τύπου του οχήματος(-ων).
 4.3.3. Τεχνολογική σειρά διατάξεων αντικατάστασης για τον έλεγχο της ρύπανσης
 Ο κατασκευαστής μπορεί να προσδιορίσει μια τεχνολογική σειρά όσον αφορά τις διατάξεις αντικατάστασης για τον έλεγχο της ρύπανσης, η οποία προσδιορίζεται από τα βασικά χαρακτηριστικά που είναι κοινά στις διατάξεις οι οποίες εντάσσονται στην εν λόγω σειρά.
 Οι διατάξεις αντικατάστασης για τον έλεγχο της ρύπανσης ανήκουν στην ίδια τεχνολογική σειρά εφόσον διαθέτουν τα εξής:
 α)
 τον ίδιο μηχανισμό ελέγχου εκπομπών (καταλύτη οξείδωσης, τριοδικό καταλύτη, φίλτρο σωματιδίων, επιλεκτική καταλυτική αναγωγή για τα NOx κ.λπ.)
 β)
 το ίδιο υλικό υποστρώματος (ίδιο τύπο κεραμικού ή τον ίδιο τύπο μετάλλου)·
 γ)
 τον ίδιο τύπο υποστρώματος και την ίδια πυκνότητα καναλιών τετραγωνικής διατομής·
 δ)
 τα ίδια καταλυτικώς ενεργά υλικά και, εάν υπάρχουν περισσότερα του ενός, την ίδια αναλογία καταλυτικώς ενεργών υλικών·
 ε)
 την ίδια ολική γόμωση καταλυτικώς ενεργών υλικών·
 στ)
 τον ίδιο τύπο ενδιάμεσης επίστρωσης που εφαρμόζεται με την ίδια διαδικασία.
 4.3.4. Αξιολόγηση της ανθεκτικότητας της απόδοσης εκπομπών μιας διάταξης αντικατάστασης για τον έλεγχο της ρύπανσης με τη χρήση συντελεστή γήρανσης της τεχνολογικής σειράς.
 Αν ο κατασκευαστής έχει προσδιορίσει μια τεχνολογική σειρά όσον αφορά τις διατάξεις αντικατάστασης για τον έλεγχο της ρύπανσης, μπορούν να χρησιμοποιηθούν οι διαδικασίες που περιγράφονται στο σημείο 4.3.2 για τον προσδιορισμό των συντελεστών γήρανσης για κάθε ρύπο για τη μητρική διάταξη της σειράς αυτής. Ο κινητήρας στον οποίον διενεργούνται οι δοκιμές αυτές έχει ελάχιστο κυβισμό κινητήρα 0.75 dm3 ανά κύλινδρο.
 4.3.4.1. Προσδιορισμός της απόδοσης ανθεκτικότητας των μελών της σειράς.
 Μια διάταξη αντικατάστασης για τον έλεγχο της ρύπανσης A που ανήκει σε μια σειρά και προορίζεται να τοποθετηθεί σε έναν κινητήρα κυβισμού CA μπορεί να θεωρείται ότι έχει τους ίδιους συντελεστές γήρανσης με τη μητρική διάταξη αντικατάστασης για τον έλεγχο της ρύπανσης P, που καθορίστηκαν σε έναν κινητήρα κυβισμού CP, εάν ικανοποιούνται οι ακόλουθες προϋποθέσεις:
 όπου:
 VA
 :
 Όγκος υποστρώματος (σε dm3) της διάταξης αντικατάστασης για τον έλεγχο της ρύπανσης A
 VP
 :
 Όγκος υποστρώματος (σε dm3) της μητρικής διάταξης αντικατάστασης για τον έλεγχο της ρύπανσης Ρ της ίδιας σειράς
 και
 αμφότεροι οι κινητήρες χρησιμοποιούν την ίδια μέθοδο αναγέννησης των διατάξεων για τον έλεγχο των εκπομπών που είναι ενσωματωμένες στο αρχικό σύστημα μετεπεξεργασίας καυσαερίων. Αυτή η απαίτηση ισχύει μόνο όταν στο αρχικό σύστημα μετεπεξεργασίας καυσαερίων υπάρχουν ενσωματωμένες διατάξεις που απαιτούν αναγέννηση.
 Εάν ικανοποιούνται αυτές οι προϋποθέσεις, η απόδοση ανθεκτικότητας εκπομπών των υπόλοιπων μελών της σειράς μπορεί να προσδιοριστεί από τα αποτελέσματα εκπομπών (S) του συγκεκριμένου μέλους της σειράς


text:
που προσδιορίζονται σύμφωνα με τις απαιτήσεις που ορίζονται στα σημεία 4.3.2.1 4.3.2.2 και 4.3.2.3 και με τη χρήση των παραγόντων γήρανσης που προσδιορίζονται για τη μητρική διάταξη αυτής της σειράς.
 4.4. Απαιτήσεις όσον αφορά την αντίθλιψη εξάτμισης
 Η αντίθλιψη δεν προκαλεί την υπέρβαση από το πλήρες σύστημα καυσαερίων της τιμής που ορίζεται σύμφωνα με το σημείο 6.1.2. του παρόντος κανονισμού.
 4.5. Απαιτήσεις σχετικά με τη συμβατότητα με το σύστημα OBD (ισχύουν μόνο για τις διατάξεις αντικατάστασης για τον έλεγχο της ρύπανσης που πρόκειται να τοποθετηθούν σε οχήματα τα οποία διαθέτουν σύστημα OBD).
 4.5.1. Απαιτείται απόδειξη της συμβατότητας με το σύστημα OBD μόνο όταν έχει γίνει παρακολούθηση της αρχικής διάταξης αντικατάστασης για τον έλεγχο της ρύπανσης στην αρχική διαμόρφωση.
 4.5.2. Η συμβατότητα της διάταξης αντικατάστασης για τον έλεγχο της ρύπανσης με το σύστημα OBD αποδεικνύεται χρησιμοποιώντας τις διαδικασίες που περιγράφονται στο παράρτημα 9Β για τις διατάξεις αντικατάστασης για τον έλεγχο της ρύπανσης που προορίζονται να τοποθετηθούν σε κινητήρες ή οχήματα που έχουν λάβει έγκριση τύπου δυνάμει του παρόντος κανονισμού.
 4.5.3. Οι διατάξεις του παρόντος κανονισμού που εφαρμόζονται σε άλλα κατασκευαστικά στοιχεία εκτός των διατάξεων αντικατάστασης για τον έλεγχο της ρύπανσης δεν εφαρμόζονται.
 4.5.4. Ο κατασκευαστής διατάξεων αντικατάστασης για τον έλεγχο της ρύπανσης μπορεί να χρησιμοποιήσει την ίδια διαδικασία προετοιμασίας και δοκιμής με αυτή που χρησιμοποιήθηκε κατά τη διάρκεια της αρχικής έγκρισης τύπου. Στην περίπτωση αυτή, η αρχή έγκρισης τύπου η οποία χορήγησε την αρχική έγκριση τύπου για έναν κινητήρα οχήματος θα χορηγήσει, κατόπιν αιτήματος και χωρίς διακρίσεις, ένα προσάρτημα για τις συνθήκες δοκιμής στο παράρτημα 1 που περιέχει τον αριθμό και τον τύπο των κύκλων προετοιμασίας και τον τύπο του κύκλου δοκιμής που χρησιμοποιείται από τον κατασκευαστή του αρχικού εξοπλισμού για τις δοκιμές του συστήματος OBD με τη διάταξη για τον έλεγχο της ρύπανσης.
 4.5.5. Για να διαπιστωθεί η ορθή εγκατάσταση και λειτουργία όλων των υπόλοιπων κατασκευαστικών στοιχείων τα οποία παρακολουθούνται από το σύστημα, το σύστημα OBD υποδεικνύει την απουσία δυσλειτουργιών και δεν έχει κανένα αποθηκευμένο κωδικό βλάβης πριν από την εγκατάσταση οποιασδήποτε διάταξης αντικατάστασης για τον έλεγχο της ρύπανσης. Για τον σκοπό αυτό μπορεί να γίνει αξιολόγηση της κατάστασης του συστήματος OBD στο τέλος των δοκιμών που περιγράφονται στα σημεία 4.3.2 έως 4.3.2.7.
 4.5.6. Ο δείκτης δυσλειτουργίας δεν ενεργοποιείται κατά τη λειτουργία του οχήματος που απαιτείται από τα σημεία 4.3.2 έως 4.3.2.7.
 5. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 5.1. Τα μέτρα για τη διασφάλιση της συμμόρφωσης της παραγωγής λαμβάνονται σύμφωνα με το σημείο 8 του παρόντος κανονισμού.
 5.2. Ειδικές διατάξεις
 5.2.1. Οι έλεγχοι που αναφέρονται στο προσάρτημα 2 της συμφωνίας του 1958 (E/ECE/324//E/ECE/TRANS/505/Αναθ.2) συμπεριλαμβάνουν τη συμμόρφωση με τα χαρακτηριστικά που ορίζονται στο τμήμα «τύπος διάταξης για τον έλεγχο της ρύπανσης» του σημείου 1.2.1.
 5.2.2. Για την εφαρμογή του σημείου 8 του παρόντος κανονισμού μπορούν να εκτελούνται οι δοκιμές που περιγράφονται στο σημείο 4.3 του παρόντος παραρτήματος (απαιτήσεις όσον αφορά τις εκπομπές). Στην περίπτωση αυτή, ο κάτοχος της έγκρισης μπορεί εναλλακτικά να ζητήσει να χρησιμοποιηθεί ως βάση σύγκρισης όχι η αρχική διάταξη για τον έλεγχο της ρύπανσης αλλά η διάταξη αντικατάστασης για τον


text:
έλεγχο της ρύπανσης που είχε χρησιμοποιηθεί κατά τις δοκιμές για την έγκριση τύπου (ή άλλο δείγμα που έχει αποδειχθεί ότι συμμορφώνεται με τον εγκεκριμένο τύπο). Οι τιμές εκπομπών που μετρώνται με το υπό εξέταση δείγμα δεν πρέπει κατά μέσο όρο να υπερβαίνουν κατά περισσότερο από 15 % τις μέσες τιμές που μετρώνται με το δείγμα που χρησιμοποιείται ως αναφορά.
 Προσάρτημα 1
 Υπόδειγμα εγγράφου πληροφοριών
 Έγγραφο πληροφοριών αριθ. ...
 σχετικά με την έγκριση τύπου διατάξεων αντικατάστασης για τον έλεγχο της ρύπανσης
 Οι ακόλουθες πληροφορίες παρέχονται εις τριπλούν και περιλαμβάνουν πίνακα περιεχομένων. Τυχόν σχέδια πρέπει να υποβάλλονται σε κατάλληλη κλίμακα και να είναι επαρκώς λεπτομερή, σε μέγεθος A4 ή σε φάκελο μεγέθους A4. Φωτογραφίες, αν υπάρχουν, πρέπει να παρουσιάζουν επαρκείς λεπτομέρειες.
 Αν τα συστήματα, τα κατασκευαστικά στοιχεία ή οι χωριστές τεχνικές μονάδες έχουν ηλεκτρονικώς ελεγχόμενες λειτουργίες, δίνονται πληροφορίες σχετικά με τις επιδόσεις τους.
 0. Γενικά
 0.1. Μάρκα (εμπορική επωνυμία του κατασκευαστή): ...
 0.2. Τύπος ...
 0.2.1. Εμπορική(-ές) ονομασία(-ες) [εάν υπάρχει(-ουν)] ...
 0.3. Μέσα αναγνώρισης του τύπου: ...
 0.5. Επωνυμία και διεύθυνση κατασκευαστή: ...
 0.7. Για τα κατασκευαστικά στοιχεία και τις χωριστές τεχνικές μονάδες, το σημείο και η μέθοδος τοποθέτησης του σήματος έγκρισης: ...
 0.8. Επωνυμία(-ες) και διεύθυνση(-εις) του (των) εργοστασίου(-ων) συναρμολόγησης: ...
 0.9 Ονοματεπώνυμο και διεύθυνση του εξουσιοδοτημένου εκπροσώπου του κατασκευαστή (κατά περίπτωση): ...
 ...
 1. Περιγραφή της διάταξης
 1.1. Τύπος της διάταξης αντικατάστασης για τον έλεγχο της ρύπανσης (καταλύτης οξείδωσης, τριοδικός καταλύτης, καταλύτης SCR, φίλτρο σωματιδίων κ.λπ.): ...
 1.2. Σχέδια της διάταξης αντικατάστασης για τον έλεγχο της ρύπανσης που προσδιορίζουν ιδίως όλα τα χαρακτηριστικά που αναφέρονται στο τμήμα «τύπος διάταξης για τον έλεγχο της ρύπανσης» του σημείου 1.2.1 του παρόντος παραρτήματος: ...
 1.3. Περιγραφή του κινητήρα και του τύπου ή τύπων οχήματος για τους οποίους προορίζεται η διάταξη αντικατάστασης για τον έλεγχο της ρύπανσης: ...
 1.3.1. Αριθμός(-οί) και/ή σύμβολο(-α) χαρακτηρισμού του κινητήρα και του τύπου(-ων) οχήματος: ...
 ...
 1.3.2. Αριθμός(-οί) και/ή σύμβολο(-α) χαρακτηρισμού της αρχικής διάταξης(-εων) για τον έλεγχο της ρύπανσης που πρόκειται να αντικαταστήσει η διάταξη αντικατάστασης για τον έλεγχο της ρύπανσης: ...
 1.3.3. Η διάταξη αντικατάστασης για τον έλεγχο της ρύπανσης προβλέπεται να είναι συμβατή με τις απαιτήσεις του συστήματος OBD; (Ναι/Όχι) (1)
 1.3.4. Η διάταξη αντικατάστασης για τον έλεγχο της ρύπανσης είναι συμβατή με τα υπάρχοντα συστήματα ελέγχου του οχήματος/κινητήρα; (Ναι/Όχι) (1)
 1.4. Περιγραφή και σχέδια που προσδιορίζουν τη θέση της διάταξης αντικατάστασης για τον έλεγχο της ρύπανσης σε σχέση με την πολλαπλή(-ές) εξαγωγής του κινητήρα: ...
 (1) Να διαγραφούν οι περιττές ενδείξεις.
 Προσάρτημα 2
 Ανακοίνωση σχετικά με την έγκριση διάταξης αντικατάστασης για τον έλεγχο της ρύπανσης σύμφωνα με τον κανονισμό αριθ. 49 σειρά τροποποιήσεων 06
 [Μέγιστο μέγεθος: Α4 (210 × 297 mm)]
 Προσάρτημα 3
 Διάταξη του σήματος έγκρισης
 Το παρόν προσάρτημα παρέχει λεπτομέρειες σχετικά με τη διάταξη του σήματος έγκρισης που εκδίδεται και τοποθετείται σε διάταξη αντικατάστασης για τον έλεγχο της ρύπανσης σύμφωνα με το σημείο 3 του παρόντος παραρτήματος.
 Το ακόλουθο σχηματικό διάγραμμα παρουσιάζει τη γενική διάταξη, τις αναλογίες και το περιεχόμενο του σήματος. Προσδιορίζεται η έννοια των αριθμών και των αλφαβητικών χαρακτήρων και αναφέρονται επίσης


text:
οι πηγές προσδιορισμού των αντίστοιχων εναλλακτικών για κάθε περίπτωση έγκρισης.
 Προσάρτημα 4
 Διαδικασία γήρανσης για την αξιολόγηση της ανθεκτικότητας
 1.
 Το παρόν προσάρτημα ορίζει τις διαδικασίες γήρανσης μιας διάταξης αντικατάστασης για τον έλεγχο της ρύπανσης με σκοπό την αξιολόγηση της ανθεκτικότητάς της.
 2.
 Για να αποδειχθεί η ανθεκτικότητα της διάταξης αντικατάστασης για τον έλεγχο της ρύπανσης εφαρμόζονται οι απαιτήσεις που ορίζονται στα σημεία 1 έως 3.4.2 του παραρτήματος 7.
 2.1.
 Για να αποδειχθεί η ανθεκτικότητα της διάταξης αντικατάστασης για τον έλεγχο της ρύπανσης, μπορούν να χρησιμοποιηθούν οι ελάχιστες περίοδοι συσσώρευσης λειτουργίας που ορίζονται στον πίνακα 1.
 Πίνακας 1
 Ελάχιστη περίοδος συσσώρευσης λειτουργίας
 Κατηγορία οχήματος στο οποίο θα τοποθετηθεί ο κινητήρας
 Ελάχιστη περίοδος συσσώρευσης λειτουργίας
 Οχήματα κατηγορίας N1
 Οχήματα κατηγορίας Ν2
 Οχήματα κατηγορίας Ν3 με μέγιστη τεχνικά επιτρεπόμενη μάζα που δεν υπερβαίνει τους 16 τόνους
 Οχήματα κατηγορίας Ν3 με μέγιστη τεχνικά επιτρεπόμενη μάζα που υπερβαίνει του 16 τόνους
 Οχήματα κατηγορίας M1
 Οχήματα κατηγορίας Μ2
 Οχήματα κατηγορίας M3 των κλάσεων I, II, A και B, με μέγιστη τεχνικά επιτρεπόμενη μάζα που δεν υπερβαίνει τους 7.5 τόνους
 Οχήματα κατηγορίας M3 των κλάσεων III και B, με μέγιστη τεχνικά επιτρεπόμενη μάζα που υπερβαίνει τους 7.5 τόνους
 ΠΑΡΑΡΤΗΜΑ 14
 ΠΡΟΣΒΑΣΗ ΣΤΙΣ ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΟ ΣΥΣΤΗΜΑ OBD ΤΟΥ ΟΧΗΜΑΤΟΣ
 1. ΠΡΟΣΒΑΣΗ ΣΤΙΣ ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΟ ΣΥΣΤΗΜΑ OBD
 1.1.
 Οι αιτήσεις για έγκριση τύπου ή τροποποίηση έγκρισης τύπου συνοδεύονται από τις πληροφορίες που αφορούν το σύστημα OBD του κινητήρα ή του οχήματος. Οι σχετικές αυτές πληροφορίες επιτρέπουν στους κατασκευαστές ανταλλακτικών ή εξαρτημάτων μετατροπής να κατασκευάζουν στοιχεία συμβατά με το σύστημα OBD του οχήματος ώστε να μην παρατηρούνται βλάβες κατά τη λειτουργία, εξασφαλίζοντας στον χρήστη του οχήματος την απουσία δυσλειτουργιών. Ομοίως, οι εν λόγω σχετικές πληροφορίες επιτρέπουν στους κατασκευαστές διαγνωστικών εργαλείων και εξοπλισμού δοκιμής να κατασκευάζουν εργαλεία και εξοπλισμό που προσφέρονται για την αποτελεσματική και ακριβή διάγνωση των συστημάτων ελέγχου των εκπομπών του κινητήρα ή του οχήματος.
 1.2.
 Εφόσον τους ζητηθεί, οι αρχές έγκρισης τύπου διαθέτουν το σημείο 2.1 του παρόντος παραρτήματος, το οποίο περιέχει τις σχετικές πληροφορίες για το σύστημα OBD, αδιακρίτως σε κάθε ενδιαφερόμενο κατασκευαστή στοιχείου, διαγνωστικού εργαλείου ή εξοπλισμού δοκιμής.
 1.3.
 Αν η αρχή έγκρισης τύπου λάβει αίτημα από ενδιαφερόμενο κατασκευαστή στοιχείου, διαγνωστικού εργαλείου ή εξοπλισμού δοκιμής για παροχή πληροφοριών σχετικά με το σύστημα OBD συστήματος κινητήρα ή οχήματος που έχει λάβει έγκριση τύπου βάσει προηγούμενης έκδοσης του παρόντος κανονισμού:
 —
 η αρχή έγκρισης τύπου, εντός 30 ημερών, ζητά από τον κατασκευαστή του εν λόγω οχήματος να διαθέσει τις πληροφορίες που απαιτούνται από το σημείο 2.1 του παρόντος παραρτήματος·
 —
 ο κατασκευαστής διαβιβάζει τις πληροφορίες αυτές στην αρχή έγκρισης τύπου εντός δύο μηνών από τη λήψη του αιτήματος·
 —
 η αρχή έγκρισης τύπου διαβιβάζει τις εν λόγω πληροφορίες στις αρχές έγκρισης τύπου των συμβαλλόμενων μερών, ενώ η αρχή έγκρισης τύπου που χορήγησε την αρχική έγκριση τύπου επισυνάπτει τις πληροφορίες αυτές στο παράρτημα 1 του παρόντος κανονισμού και σχετικά με τις πληροφορίες έγκρισης του συστήματος κινητήρα ή του τύπου του οχήματος.
 1.4.
 Η απαίτηση αυτή δεν ακυρώνει τυχόν έγκριση που είχε χορηγηθεί παλαιότερα βάσει


text:
του παρόντος κανονισμού ούτε αποκλείει την επέκταση τέτοιων εγκρίσεων δυνάμει του κανονισμού βάσει του οποίου είχαν χορηγηθεί αρχικά.
 1.5.
 Πληροφορίες μπορούν να ζητηθούν μόνον για ανταλλακτικά ή εξαρτήματα που υπόκεινται σε έγκριση τύπου ΗΕ, ή για κατασκευαστικά στοιχεία που αποτελούν μέρος συστήματος το οποίο υπόκειται σε έγκριση τύπου ΗΕ.
 1.6.
 Το αίτημα για πληροφορίες προσδιορίζει με ακρίβεια το σύστημα κινητήρα ή το μοντέλο του οχήματος για το οποίο ζητούνται πληροφορίες. Επιβεβαιώνει ότι οι πληροφορίες απαιτούνται για την ανάπτυξη ανταλλακτικών ή εξαρτημάτων ή κατασκευαστικών στοιχείων ή διαγνωστικών εργαλείων ή εξοπλισμού δοκιμής.
 2. ΔΕΔΟΜΕΝΑ ΣΥΣΤΗΜΑΤΟΣ OBD
 2.1.
 Οι ακόλουθες πρόσθετες πληροφορίες παρέχονται από τον κατασκευαστή του κινητήρα ή του οχήματος προκειμένου να είναι δυνατή η κατασκευή συμβατών με το σύστημα OBD ανταλλακτικών ή εξαρτημάτων, καθώς και διαγνωστικών εργαλείων και εξοπλισμού δοκιμής, εκτός αν οι εν λόγω πληροφορίες καλύπτονται από δικαιώματα διανοητικής ιδιοκτησίας ή αποτελούν ειδική τεχνογνωσία είτε του κατασκευαστή είτε του(των) προμηθευτή(ών) του κατασκευαστή πρωτότυπου εξοπλισμού.
 2.1.1.
 Περιγραφή του είδους και του αριθμού των κύκλων προετοιμασίας που χρησιμοποιήθηκαν για την αρχική έγκριση τύπου του κινητήρα ή του οχήματος.
 2.1.2.
 Περιγραφή του τύπου του κύκλου απόδειξης του συστήματος OBD που χρησιμοποιήθηκε κατά την αρχική έγκριση τύπου του κινητήρα ή του οχήματος για το κατασκευαστικό στοιχείο που παρακολουθείται από το σύστημα OBD.
 2.1.3.
 Λεπτομερές έγγραφο που περιγράφει όλα τα κατασκευαστικά στοιχεία τα οποία καλύπτονται από τη στρατηγική για την ανίχνευση βλάβης και την ενεργοποίηση του MI (καθορισμένος αριθμός κύκλων οδήγησης ή στατιστική μέθοδος). Στο έγγραφο αυτό περιλαμβάνεται και κατάλογος συναφών δευτερευουσών παραμέτρων που ανιχνεύονται για κάθε κατασκευαστικό στοιχείο το οποίο παρακολουθείται από το σύστημα OBD και κατάλογος όλων των χρησιμοποιούμενων κωδικών εξόδου και μορφότυπων του συστήματος OBD (με επεξήγηση του καθενός) που συνδέονται με μεμονωμένα κατασκευαστικά στοιχεία του συστήματος κίνησης τα οποία έχουν σχέση με τις εκπομπές και με μεμονωμένα κατασκευαστικά στοιχεία τα οποία δεν έχουν σχέση με τις εκπομπές, στην περίπτωση που η παρακολούθηση του κατασκευαστικού στοιχείου χρησιμοποιείται για τον προσδιορισμό της ενεργοποίησης του MI. Ειδικότερα, στην περίπτωση τύπων οχημάτων που χρησιμοποιούν ζεύξη επικοινωνίας σύμφωνα με το πρότυπο ISO 15765-4 «Οδικά οχήματα - Διαγνωστικά δικτύων περιοχής ελεγκτήρων (CAN) - Μέρος 4: Απαιτήσεις για τα συστήματα που αφορούν τις εκπομπές», παρέχεται λεπτομερής επεξήγηση για τα δεδομένα που αντιστοιχούν στην υπηρεσία $ 05, δοκιμή ID $ 21 έως FF, και για τα δεδομένα που αντιστοιχούν στην υπηρεσία $ 06, δοκιμή ID $00 έως FF, για κάθε υποστηριζόμενο όργανο παρακολούθησης του συστήματος OBD.
 Εάν χρησιμοποιούνται άλλα πρότυπα για το πρωτόκολλο επικοινωνίας, παρέχεται ισοδύναμη λεπτομερής επεξήγηση.
 2.1.4.
 Οι πληροφορίες που απαιτούνται βάσει του παρόντος σημείου μπορούν, για παράδειγμα, να οριστούν συμπληρώνοντας έναν πίνακα όπως ο ακόλουθος:
 Συστατικό
 Κωδικός βλάβης
 Στρατηγική παρακολούθησης
 Κριτήρια ανίχνευσης της βλάβης
 Κριτήρια ενεργοποίησης του MI
 Δευτερεύουσες παράμετροι
 Προετοιμασία
 Δοκιμή απόδειξης
 Καταλύτης SCR
 P20EE
 Σήματα αισθητήρων 1 και 2 NOx
 Διαφορά μεταξύ σημάτων αισθητήρα 1 και αισθητήρα 2
 2ος κύκλος
 Ταχύτητα κινητήρα, φορτίο κινητήρα, θερμοκρασία καταλύτη, δραστηριότητα αντιδραστηρίου, ροή μάζας καυσαερίων
 Ένας κύκλος δοκιμής OBD (WHTC, θερμό μέρος)
 Κύκλος δοκιμής OBD (WHTC, θερμό μέρος)
 ΠΑΡΑΡΤΗΜΑ 15
 ΤΕΧΝΙΚΕΣ ΑΠΑΙΤΉΣΕΙΣ ΓΙΑ ΚΙΝΗΤΉΡΕΣ ΚΑΙ ΟΧΗΜΑΤΑ ΔΙΠΛΟΥ ΚΑΥΣΙΜΟΥ


text:
ΝΤΙΖΕΛ ΑΕΡΙΟΥ
 1. ΠΕΔΙΟ ΕΦΑΡΜΟΓΗΣ
 Το παρόν παράρτημα εφαρμόζεται στους κινητήρες διπλού καυσίμου και στα οχήματα διπλού καυσίμου.
 2. ΟΡΙΣΜΟΙ ΚΑΙ ΣΥΝΤΜΗΣΕΙΣ:
 2.1.
 ως «λόγος αερίου ενέργειας (GER)» νοείται στην περίπτωση ενός κινητήρα διπλού καυσίμου ο λόγος (εκφρασμένος σε ποσοστό επί τοις εκατό) του ενεργειακού περιεχομένου του αερίου καυσίμου (1) προς το ενεργειακό περιεχόμενο και των δύο καυσίμων (ντίζελ και αερίου)·
 2.2.
 ως «μέσος λόγος αερίου» νοείται ο μέσος λόγος αερίου ενέργειας που υπολογίζεται κατά τη διάρκεια μιας συγκεκριμένης λειτουργικής αλληλουχίας·
 2.3.
 ως «κινητήρας διπλού καυσίμου βαριάς χρήσης (HDDF) τύπου 1Α» νοείται ένας κινητήρας διπλού καυσίμου ο οποίος λειτουργεί κατά το θερμό μέρος του κύκλου δοκιμών WHTC με μέσο λόγο αερίου ο οποίος δεν είναι κατώτερος από 90 τοις εκατό (GERWHTC ≥ 90 %), και ο οποίος στις στροφές άφορτης λειτουργίας δεν χρησιμοποιεί αποκλειστικά καύσιμο ντίζελ, και δεν διαθέτει κατάσταση λειτουργίας ντίζελ·
 2.4.
 ως «κινητήρας διπλού καυσίμου βαριάς χρήσης (HDDF) τύπου 1Β» νοείται ένας κινητήρας διπλού καυσίμου ο οποίος λειτουργεί κατά το θερμό μέρος του κύκλου δοκιμών WHTC με μέσο λόγο αερίου ο οποίος δεν είναι κατώτερος από 90 τοις εκατό (GERWHTC ≥ 90 %), και ο οποίος στις στροφές άφορτης λειτουργίας δεν χρησιμοποιεί αποκλειστικά καύσιμο ντίζελ στη κατάσταση λειτουργίας διπλού καυσίμου, και διαθέτει κατάσταση λειτουργίας ντίζελ·
 2.5.
 ως «κινητήρας διπλού καυσίμου βαριάς χρήσης (HDDF) τύπου 2Α» νοείται ένας κινητήρας διπλού καυσίμου ο οποίος λειτουργεί κατά το θερμό μέρος του κύκλου δοκιμών WHTC με μέσο λόγο αερίου μεταξύ 10 τοις εκατό και 90 τοις εκατό (10 % < GERWHTC < 90 %) και δεν διαθέτει κατάσταση λειτουργίας ντίζελ ή λειτουργεί κατά το θερμό μέρος του κύκλου δοκιμών WHTC με μέσο λόγο αερίου κατώτερο του 90 τοις εκατό (GERWHTC ≥ 90 %), αλλά στις στροφές άφορτης λειτουργίας χρησιμοποιεί αποκλειστικά καύσιμο ντίζελ, και δεν διαθέτει κατάσταση λειτουργίας ντίζελ·
 2.6.
 ως «κινητήρας διπλού καυσίμου βαριάς χρήσης (HDDF) τύπου 2Β» νοείται ένας κινητήρας διπλού καυσίμου ο οποίος λειτουργεί κατά το θερμό μέρος του κύκλου δοκιμών WHTC με μέσο λόγο αερίου μεταξύ 10 τοις εκατό και 90 τοις εκατό (10 % < GERWHTC < 90 %) και διαθέτει κατάσταση λειτουργίας ντίζελ ή λειτουργεί κατά το θερμό μέρος του κύκλου δοκιμών WHTC με μέσο λόγο αερίου που δεν είναι κατώτερος του 90 τοις εκατό (GERWHTC ≥ 90 %), αλλά στις στροφές άφορτης λειτουργίας χρησιμοποιεί αποκλειστικά καύσιμο ντίζελ στη κατάσταση λειτουργίας διπλού καυσίμου, και διαθέτει κατάσταση λειτουργίας ντίζελ·
 2.7.
 ως «κινητήρας διπλού καυσίμου βαριάς χρήσης (HDDF) τύπου 3Β» (2) νοείται ένας κινητήρας διπλού καυσίμου ο οποίος λειτουργεί κατά το θερμό μέρος του κύκλου δοκιμών WHTC με μέσο λόγο αερίου ο οποίος δεν υπερβαίνει το 10 τοις εκατό (GERWHTC ≤ 10 %), και ο οποίος διαθέτει κατάσταση λειτουργίας ντίζελ.
 3. ΣΥΜΠΛΗΡΩΜΑΤΙΚΕΣ ΑΠΑΙΤΗΣΕΙΣ ΠΟΥ ΑΦΟΡΟΥΝ ΕΙΔΙΚΑ ΤΗΝ ΕΓΚΡΙΣΗ ΚΙΝΗΤΉΡΩΝ ΔΙΠΛΟΥ ΚΑΥΣΙΜΟΥ
 3.1. Σειρά κινητήρων διπλού καυσίμου
 3.1.1. Κριτήρια βάσει των οποίων ένας κινητήρας ανήκει σε σειρά κινητήρων διπλού καυσίμου
 Όλοι οι κινητήρες που ανήκουν σε μια σειρά κινητήρων διπλού καυσίμου πρέπει να είναι του ίδιου τύπου που ορίζεται στο τμήμα 2 (3) και να λειτουργούν με τους ίδιους τύπους


text:
καυσίμου ή, κατά περίπτωση, με καύσιμα που δηλώνονται βάσει του παρόντος κανονισμού ότι ανήκουν στην(στις) ίδια(-ες) κατηγορία(-ες).
 Όλοι οι κινητήρες μιας σειράς κινητήρων διπλού καυσίμου πρέπει να πληρούν τα κριτήρια που ορίζονται στον παρόντα κανονισμό όσον αφορά την ένταξή τους σε σειρά κινητήρων ανάφλεξης με συμπίεση.
 Η διαφορά μεταξύ του υψηλότερου και του κατώτερου GERWHTC (δηλ. ο υψηλότερος GERWHTC μείον τον κατώτερο GERWHTC) στο εσωτερικό μια σειράς κινητήρων διπλού καυσίμου δεν πρέπει να υπερβαίνει το 30 τοις εκατό.
 3.1.2. Επιλογή του μητρικού κινητήρα
 Ο μητρικός κινητήρας μιας σειράς κινητήρων διπλού καυσίμου επιλέγεται σύμφωνα με τα κριτήρια που ορίζονται από τον παρόντα κανονισμό για την επιλογή του μητρικού κινητήρα σειράς κινητήρων ανάφλεξης με συμπίεση.
 4. ΓΕΝΙΚΕΣ ΑΠΑΙΤΗΣΕΙΣ
 4.1. Τρόποι λειτουργίας κινητήρων και οχημάτων διπλού καυσίμου
 4.1.1. Συνθήκες για τη λειτουργία κινητήρα διπλού καυσίμου σε κατάσταση λειτουργίας ντίζελ
 Ένας κινητήρας διπλού καυσίμου μπορεί να λειτουργεί σε κατάσταση λειτουργίας ντίζελ μόνο αν έχει πιστοποιηθεί με βάση όλες τις απαιτήσεις του παρόντος κανονισμού που αφορούν τους κινητήρες ντίζελ.
 Εάν ένας κινητήρας διπλού καυσίμου έχει αναπτυχθεί βάσει ενός ήδη πιστοποιημένου κινητήρα ντίζελ, απαιτείται η εκ νέου πιστοποίηση για τη λειτουργία ντίζελ.
 4.1.2. Συνθήκες για τη λειτουργία κινητήρα HDDF σε στροφές άφορτης λειτουργίας με αποκλειστική χρήση καυσίμου ντίζελ
 4.1.2.1. Οι κινητήρες HDDF τύπου 1Α δεν λειτουργούν σε στροφές άφορτης λειτουργίας με αποκλειστική χρήση καυσίμου ντίζελ παρά μόνο στις συνθήκες που ορίζονται στο σημείο 4.1.3 για προθέρμανση και εκκίνηση.
 4.1.2.2. Οι κινητήρες HDDF τύπου 1Β δεν λειτουργούν σε στροφές άφορτης λειτουργίας με αποκλειστική χρήση καυσίμου ντίζελ σε κατάσταση λειτουργίας διπλού καυσίμου.
 4.1.2.3. Οι κινητήρες HDDF των τύπων 2Α, 2Β και 3Β μπορούν να λειτουργούν σε στροφές άφορτης λειτουργίας με αποκλειστική χρήση καυσίμου ντίζελ.
 4.1.3. Συνθήκες για την προθέρμανση ή την εκκίνηση κινητήρα HDDF με αποκλειστική χρήση καυσίμου ντίζελ
 4.1.3.1. Οι κινητήρες διπλού καυσίμου των τύπων 1Β, 2Β ή 3Β μπορούν να προθερμαίνονται ή να εκκινούν με αποκλειστική χρήση καυσίμου ντίζελ. Ωστόσο, στην περίπτωση αυτή, πρέπει να είναι σε κατάσταση λειτουργίας ντίζελ.
 4.1.3.2. Οι κινητήρες διπλού καυσίμου των τύπων 1Α ή 2Α μπορούν να προθερμαίνονται ή να εκκινούν με αποκλειστική χρήση καυσίμου ντίζελ. Ωστόσο, στην περίπτωση αυτή, η στρατηγική δηλώνεται ως AES και ικανοποιούνται οι ακόλουθες συμπληρωματικές απαιτήσεις:
 4.1.3.2.1.
 Η στρατηγική παύει να είναι ενεργή αν η θερμοκρασία του ψυκτικού μέσου του κινητήρα φτάσει τους 343 K (70 °C) ή εντός 15 λεπτών από την ενεργοποίησή της, όποια κατάσταση εκδηλωθεί πρώτη· και
 4.1.3.2.2.
 Ενόσω η στρατηγική είναι ενεργή, ενεργοποιείται η κατάσταση λειτουργίας συντήρησης.
 4.2. Κατάσταση λειτουργίας συντήρησης
 4.2.1. Συνθήκες για τη λειτουργία των κινητήρων και των οχημάτων διπλού καυσίμου σε κατάσταση λειτουργίας συντήρησης
 Όταν ο κινητήρας ενός οχήματος διπλού καυσίμου λειτουργεί σε κατάσταση λειτουργίας συντήρησης, το όχημα υπόκειται σε περιορισμό λειτουργικότητας και εξαιρείται προσωρινά από τη συμμόρφωση με τις απαιτήσεις που αφορούν τον έλεγχο των εκπομπών καυσαερίων, OBD και NOx οι οποίες περιγράφονται στον παρόντα κανονισμό.
 4.2.2. Περιορισμός λειτουργικότητας σε κατάσταση λειτουργίας συντήρησης
 Ο περιορισμός λειτουργικότητας που εφαρμόζεται στα οχήματα διπλού καυσίμου όταν λειτουργούν σε κατάσταση λειτουργίας συντήρησης είναι αυτός που ενεργοποιείται από το «σύστημα αυστηρής προτροπής» που